
I 
De compositione libri primi. 


Libro primo Tusculanarum disputationum Cicero id agit, ut ре dispositione 
nullo modo mortem malum esse posse ostendat. Rem autem ita in- ки 
stituit, ut priore parte (26—81) animas immortales esse postque 
discessum а corpore beatam vitam degere probet, altera (82—111) 
ne si illae intereant quidem mortem malum esse demonstret. 
Hane dispositionem unde sumpserit, dubium non est. Nam ex quo 
Socrates Platonicus iudicibus exposuit mortem sibi malum non 
videri, cum aut interitus esset sensum auferens aut migratio in 
meliorem locum (Apol. 40cesqq.), ii qui vel alios vel ipsos conso- 
lari volebant, hae divisione uti non desierunt. Nec tamen omnibus 
hanc argumentandi rationem pariter placuisse consentaneum est. 
Apta erat oratori, qui in funere publico verba faciebat (cf. Hype- 
ridis epitaphii epilogum ар. Stob. flor. 124, 36 p. 94 Bla), apta 
epistularum auctoribus, qui amicos paucis philosophatos consolari 
volebant !), apta philosophis, qui consulto aut ex diversis disciplinis 
quae apta viderentur eligebant aut probabilia tantum sequebantur °). 
Contra dogmaticorum philosophorum, qui remanere animas aut 
docebant aut negabant, non intererat adversariorum doctrinam 
respicere, nisi forte id ipsum spectabant, ut multitudini imperitiori 
mortis terrorem vanum esse persuaderent?) Quisquis autem hac 
dispositione utebatur, ita agere debebat, ut et immortalitatem et 
interitum animarum рег se credi posse statueret vel certe in 
praesens sibi sumeret. Nam si alterum divisionis membrum solum 


1) cf. Ciceronis epistulam ad Titium V, 16, 4 necnon Sen. ad Pol. 9, ep. 24, 18. 
| 2) Quamquam Academicis vel ea opinio qua mors malum non esse credebatur 
probabilis tantum videri poterat, non certa. | 
8) Crantorem hac dispositione usum non esse appendice demonstrabo. Plu- 
tarchus in epistula, qua uxorem suam consolatur, hanc argumentationem expressis 
verbis abicit (c. 10), at л. s09. p. 476b admittit. — Apud Ciceronem ipsum occurrit 
etiam in Legibus (fr. 1) et in Catone $ 74. 
1* 

verum esse contendebat argumentisque confirmabot, tollebatur illud 
aut — aut, supervacaneum vel potius ineptum erat alterius membri 
rationem habere. 

Id quod Ciceronem non fugit. Accepit enim dispositionem, 
quam aptissimam esse iudicavit, qua mortem malum non esse de- 
monstraretur; cum vero ipse simul immortales esse animas probare 
vellet, eam deflectendam esse cognovit. Itaque non in aequa lance 
ponit immortalitatem et interitum, sed illam solam sibi proponit 
probandam, huius eo tantum consilio rationem habet, ut recepta- 
culum aperiat iis quibus argumenta pro immortalitate prolata satis 
firma visa non sint. Nec tamen hoc modo omnes scopulos vitavit. 
Non enim modo tota priore parte id efficitur, ut altera super- 
 vacanea esse videatur, praesertim cum acerbissime vituperentur 
qui interire animas credunt (71 et 48.9), sed etiam in altera parte 
occurrunt, quibus Cicero sua ipse argumenta refellat. Velut $ 31 sqq. 
optimo cuique animas immortales videri inde concluditur, quod 
curant quae post mortem futura sint et spe gloriae adducti vitam 
profundunt. At 8 91 clamat “licet etiam mortalem esse animum iu- 
dicantem aeterna, molir, cumque in $ 35 haec concluserit: veri si- 
mile est, cum optimus quisque maxime posteritati serviat, esse aliquid, 
cuius is post mortem sensum sit habiturus, $ 91 nihil obstare dicit, 
quominus sapiens posteritatem ipsam, cuius sensum habiturus mom sit, 
ad se putet pertinere. Minime miraremur talia, si Academicorum 
more Cicero hie proferret, quae pro re et contra rem dici possent. 
Sed huius libri consilio ea adversari non est quod dicam. 


Praeterea nonne ea ipsa re quod in altera parte interitui 
animarum prospicitur, prioris argumentationis vis frangitur ас 
debilitatur? Libentissime legimus, quae Cicero $ 56sqq. de divina 
animae natura profert facileque etiam pateremur $ 44sqq. fervi- 
dissima oratione nos ad sedes aerias beatarum animarum abripi, 
si Daedalum illum, qui ducem se profitetur, ipsum sua arte confi- 
dere sciremus. Sed cum eum paulo post haesitantem dubitantem 
refugium aliquod circumspectantem videamus, ipsine terram relin- 
quere audebimus? | 

Cicero qua re commotus sit, ut ita rem institueret, 8 111 satis 
aperte ostendit. Non Academicos nunc sequitur, qui semper in 
utramque partem disserendum esse putant, sed pater morte dilec- 
tissimae filiae afflictus loquitur qui immortales esse animas tam 
firmiter sibi non persuasit, ut altero solacio carere possit. At qui 
priorem partem mente concepit, qui non modo argumentis legentes 
ad suum sententiam perducere volebat sed etiam affectus eorum 
desideriumque beatioris vitae movere studebat, meliora sane atque 

certiora habebat, quam ut eos respiceret, qui ,praeclarum mescio 
quid adepti sunt quod didicerunt se, cum tempus mortis venisset, totos 
esse perituros (49)*. Si quicquam, hoc certum est Ciceronem in 
priore parte libri vestigia eius philosophi premere, qui immortali- 
tatem animarum probare atque stabilire veluerit, alteram autem 
partem ex materia Consolationis conscribendae causa congesta ad- 
nexuisse. Erravit ergo Petrus Corssen, qui utramque libri partem 
Ciceronem eidem auctori debere sibi persuasit (Mus. Rhen. 86) 
recteque ei oblocutus est Schmekel Phil. d. mittl. Stoa p. 147. 

Posidonio Ciceronem prioris disputationis summam debere et pecompositione 
Corssen +) et Schmekel tam firmis rationibus probaverunt, ut acta pones 
agere mihi viderer, si de hac re accuratius dicerem. Пе compo- 
sitione autem huius partis nonnulla addenda sunt. Ac primum 
quidem quae ea contineantur, hac tabula illustrabo: 


І 88 26—35 Animas post mortem remanere et antiquitas per- 
suasum habebat et nunc est consensus omnium populorum 
atque optimi cuiusque iudicium (id quod declarat cura tem- 
poris post mortem futuri. Natura igitur haec opinio ho- 
minibus insita est. 

II 88 36(40)—49 Animae post mortem remanentes non possunt 
esse non beatae. 

III 88 50—71 Immortales esse animas etiam zs docet Nam 

а 58—55 anima est principium motus ideoque aeterna (e 
Platonis Phaedro p. 245 с). 

b 56—70 non ex materia terrena лета sed divinam 
eam esse declarant divinae eius facultates, memoria in- 
ventio celeritas. 

c 700—1 Licet dubitari possit, qualis sit eius natura, 
certe simplex est neque distrahi vel interire potest (cf. 
Platonis Phaedonem 78 с sqq.). 


Veri autem philosophi iam nunc vitam degunt seiunctam a 
corpore (72—76). Immortalitas igitur animarum tenenda est, prae- 
sertim cum rationes ab adversariis prolatae refelli possint (77—81). 


Quid miri habeat haec dispositio, vides. Prima enim et tertia 
parte immortalitas probatur, atque ita probatur, ut argumenta 
aptissime inter se respondeant. Secundum enim Stoicos anima ra- 
tionals natura cognoscendi facultate praedita est, sed postea 


1) in dissertatione de Posidonio Rhodio M. Tulli Ciceronis in libro I Tus- 
culanarum disputationum et in Somnio Scipionis auctore. Bonn 1878. 

variis causis in errores deducitur (cf. Stoic. vet. fragm. III 228 sqq.). 


Proxime igitur ad verum accessisse putandi sunt antiquissimi ho- 


mines, ex iis vero qui nunc sunt singulos hominibus pluribus erro- 
ribus obiectos esse apparet quam totum genus humanum. Eas 
igitur opiniones quae apud omnes populos valent veri aliquid ser- 
vasse verisimile est. Cum tamen nullam labem eas traxisse dici 
non possit, non sufficit his opinionibus natura insitis niti, sed doc- 
{гіпа ratioque accedat necesse est, quae id ipsum agit, ut animum 
ab omni errore revocet accurateque natura unius cuiusque rei 
examinata verum cognoscat. — Rectissime igitur Cicero ita pro- 
greditur, ut proficiscatur ab opinionibus natura insitis (1), summa 
vero argumenta, quibus disputatio ad finem perducatur, a ratione 
repetat (11). Aegre autem ferimus, quod hic sententiarum conexus 
interrumpitur parte II inculcata. 


De qua quamquam difficile est iudicium ferre, cum a Cicerone 
nimis neglegenter conscripta sit, tantum constat ibi non id agi, 
ut immortalitas argumentis probetur. Videamus singula: ,Per- 
suadent mathematici levia elementa rectis lineis sursum ferri. 
Sive igitur animalis est anima sive ignea, sublime fer- 
tur (40). Nec minus hoc sumendum est, si numerus aut quinta es- 
sentia est (41). Tum postquam pauca de reliquorum sententiis 
dixit? Cicero pergit: „Si horum quattuor elementorum 
est, ex quibus omnia constare dicuntur, ex inflammata anima con- 
stare videtur. Itaque superiora capessat necesse est. Ita sive 
dissipantur animae, procul a terris id evenit, sive per- 
manent, ad caelestes regiones feruntur (42). Accedit quod summa 
celeritate animus praeditus est. Qui si permanet incorruptus 
suique similis, necesse est ad sublimem regionem sui similem 
feratur. Ubi beatam eum vitam degere consentaneum est (43.4). 


Hoc igitur discimus: 81 animae permanent, beatam vitam 
Ld 


1) Attingit Cicero, quae contra reliquos philosophos proferri possint. Ut 
enim Aristoxeno obicitur harmoniam quae sine intervallis sonorum intellegi non 
possit non recte ad corporis membra transferri, sic Democriti Epicurique sen- 
tentia abicitur, quod non demonstrent, quomodo ex atomis sensus mensque oriatur 
(cf. Plutarchi l. contra Colotem 8—11 al). Nec minus apte contra eos, qui ani- 
mam sanguinem vel cerebrum esse putant, disputatur hoc modo eius facultates 
explicari non posse. Attamen haec omnia tam leviter attinguntur, ut ludere po- 
tius adversarios iacentes Cicero quam stantes impugnare videatur. Immortalitatem 
ipsam autem minime hic probari sed tantum id spectari, ut animas si permaneant 
ad caelum ferri demonstretur, ex iis quae sequuntur luce clarius apparet. Recte 
iam Corssen in diss. p. 6 dicit: ,Immortalitas animorum sumitur non probatur.“ 

post mortem degunt. At permanere eas nullo modo probatur. 
Ut enim non dicam ne id quidem demonstrari e levibus elementis 
eas constare, Cicero ipse praedicat etiam animas ex inflammata 
anima constantes aut permanere aut dissipari posse. Cave autem 
hoc eo consilio ab ipso Cicerone addi putes, ne Academicum eum 
esse obliviscamur. Nam ex ipsa disputatione nihil aliud effici 
potest. Quomodo enim inde quod leves animae sunt et sursum 
feruntur, concludi potest eas non dissipari? 

Quodsi hac parte nihil nisi hoc demonstratur: si animae 
immortales sunt, beatae sunt, male ea dirimuntur pars I et III, 
quibus immortalitatem probari vidimus. Num igitur hic Cicero 
disputationem inseruit alium auctorem secutus, qui ipse quoque 
hoc tantum ostendere volebat: „Si animae mortales sunt, nihil 
post mortem est mali; sin immortales, beatae sunt?" At repugnat 
pulchra illa ardensque descriptio beatae animorum sortis, quae 
sine dubio debetur philosopho immortalitatis acerrimo propugnatori, 
repugnat peroratio 8 48.9, qua adversarii acerbissime castigantur, 
repugnat denique necessitudo, quae inter hanc partem et tertiam 
intercedit. Non enim modo utraque disputatio, totam si spectamus, 
Posidonii doctrinam sapit, sed etiam singuli loci quam maxime 
conspirant. 

Mirum autem est quod multis quae in II proferuntur e tertia 
parte demum lux affulget. Velut in $ 41 legimus: Horum igitur 
aliquid. (putetur) *) animus, ne tam vegeta mens . . in corde cerebrove . . 
demersa iaceat. Quid verba tam vegeta mens sibi velint, nemo per- 
spicit nisi qui legit, quae 88 56—70 de vigore ac sagacitate mentis 
proferuntur. Celeritas animorum, qua Cicero $ 48 in argumentando 
utitur, ipsa probatur et illustratur 8 67 et 70. Quae porro $ 44.5 
breviter attinguntur, ubi Cicero de cupiditate scientiae dicit ani- 
mamque non corpus videre audire sentire ait, in clara luce demum 
ponuntur $$ 56—70. 72. Maximum autem est quod Cicero $$ 42.8 
statuit animas sursum elatas aut dissipari aut permanere. Nam 
dissipationem cogitari tantum posse non vere fieri intellegit, qui 
e $ 71 didicit animas simplicis esse naturae nec dissiparl posse. 
Is igitur qui partem tertiam noverit, cum fiducia animique mo- 


1) Nam quod Hirzel Untt. p. 856 immortalitatem probari ratione Platonica 
putat, qua similia cum similibus consociari dicuntur, non modo finem quo tendit 
Ciceronis disputatio neglegit, sed etiam profert, quae per se apta non sint. Quo- 
modo enim dici potest incorporeas animas ad sui similem naturam swblime ferri 
velut corpora? 

2) Vulgo cum deterioribus codicibus (et cum K?) addunt est, sed quomodo 
hoc loco certa ex iis quae antecedunt concludi possunt? 

tione descriptionem beatae post mortem sortis leget (8 44.5). 
Quis autem eam curabit, si modo audivit animas etiam interire 
posse? 

Vides iam ni fallor, quo tendat haec argumentatio. Omnes 
enim difficultates evanescunt, si ponimus partem alteram a Cicerone 
demum ante tertiam collocatam esse, si Posidonium non ita pero- 
ravisse statuimus, ut Panaetium refelleret — id quod seriptor ele- 
gantiae studiosus facere omnino non potuit — sed post argumen- 
tationem tertiae partis haec addidisse credimus: ,Qualis sit natura 
animae, difficile est diiudicatu nec multum hic nostra interest 
quaerere!) Certe enim natura simplici praedita est, ita ut distrahi 
non possit (70)*) et ex caelesti atque levissima materia constat, 
ut sursum eam ferri ad cognatas regiones necesse sit. Ubi quin 
beatam vitam degat, dubitari non potest*. 

Idem ut statuamus, etiam aliae res suadent. Primum enim 
nune optime explicatur quomodo factum sit, ut $$ 41.2 Cicero eos 
non refutaret, qui terrenam esse originem animarum dicerent — 
post $$ 56—70 enim hac re supersedere poterat — et ut $ 70 
iterum de natura animae diceret, de qua iam $ 40sqq. egerat. 
Deinde 88 40—49 non suo loco stare etiam inde apparet, quod iis 
amotis non modo in universum partes I et III bene coalescunt, sed 
etiam sententiae quam maxime inter se affines sed a disputatione 
intermissa alienae coniunguntur. Diu enim viri docti mirati sunt, 
quod Cicero, postquam $ 39 Platonem argumentis immortalitatem 
firmiter probasse summa cum admiratione praedicavit, non eius 
rationes affert sed Stoicorum doctrinam sequitur, in 8 49 autem 
eodem unde abiit redit. Nec praetereundum est verba paene 
eadem referri. Ut enim $ 40 dixit: Macte virtute: ego enim ipse 
сит eodem ipso?) (sc. Platone) non invitus erraverim, sic $ 49: Nec 
tamen mihi sane quicquam occurrit, cur non Pythagorae sit et Platonis 
vera sententia. ut emm rationem Plato nullam adferret, .. (psa aucto- 
ritate me frangeret; tot autem eqs. 

Quam bonus autem conexus sententiarum evadat $$ 40—49 


1) Cur putem Posidonium certa hic de animi natura non iudicavisse, postea 
apparebit. 

2) Hoc loco fortasse inserta erat disputatio, qua Panaetius refelleretur. 

8) Pronomen трзе cum post pronomina hic ille is iste poni soleat, quo magis 
certam hanc rem neque ullam aliam notari appareat, non video, cur idem ipse 
dici non possit. Quamquam autem concedendum est alibi apud Ciceronem haec 
verba coniuncta non occurrere — nam in or. in Verrem Act. П, 1, 71 haec eadem 
ipsa ferri non potest — certe Augustinus de civ. dei XIX, 21 dixit: in eisdem 
ipsis de re publica libris. 

expulsis, hine velim cognoscas: ,Homines permanere animos post 
mortem natura cognoverant sed falso cum corporibus sub terra 
vitam agere putabant. Animos enim sine corpore per se ipsos 
viventis non poterant mente complecti (37) magnique ingenii erat 
sevocare mentem a sensibus et cogitationem ab consuetudine ab- 
ducere. Collaudandi igitur sunt philosophi, qui ratione ducti ani- 
mos hominum solos aeternos esse contenderunt argumentisque pro- 
baverunt (88.9). Quod facere non potuerunt, nisi animi propriam 
esse naturam seiunctam a corpore intellexissent. Nulla enim alia 
est causa, cur multis incredibilis animorum videatur aeternitas, 
nisi quod nequeunt, qualis animus sit vacans corpore, intellegere 
et cogitatione comprehendere (50). Atque hoc sane difficillimum 
est cognoscere qualis animus sit, sed esse eum propriamque habere 
naturam invietis argumentis demonstrari potest (51—3). Natura 
autem animi cognita aeternitas eius cognoscitur.“ 

Nihil inter $ 39 et 50 desideramus, nihil ne inseri quidem 
potest sine sententiae detrimento. Nec tamen difficile est intelle- 
gere, qui factum sit ut Cicero aliena huc transponeret.  Posido- 
nium enim ita peroravisse conclusimus, ut divino quodam in- 
stinctu inflammatus beatam animarum corpore vacantium sortem 
describeret acerbissimeque Epicureos vellicaret, qui animas cum 
corpore interire crederent (44—49). | Neutrum Cicero omittere 
volebat. At recte cognovit scriptor elegantissimus hane partem, 
qua và лоду tæv бхооотёу tantopere moverentur, ita collocari 
non posse, ut statim sequeretur altera libri pars, qua tamquam 
arbiter ira et studio vacans sententiae modo impugnatae rationem 
haberet. ltaque nihil restabat nisi ut eam disputationem, quae 
maxime posteriori parti adversaretur, in remotiorem locum trans- 
ferret. Post S 39 autem eam inserendi ansam dederunt 88 36.7, 
quibus falsa hominum de sorte mortuorum opinio commemoratur?) 


1) Inter Pherecydem, qui primus hanc sententiam protulit, et Platonem, qui 
rationes attulit, medium locum tenet Pythagoras, qui eam plurimis hominibus per- 
suasit. Tota enim Magna Graecia non modo quae iudicio adbibito apud illum 
vera esse cognoverat sed etiam quae „ірѕе dixerat" credebat. Recte igitur in $ 38 
in verbis tenuit magnam illam Graeciam сит honore disciplina tum etiam aucto- 
ritate verbum honore à correctore codicis Vaticani deletum est. Compara, quae 
Cicero Nat. deor. I, 10 contra Pythagoreos disputat: Non enim tam auctores in 
disputando quam rationis momenta quaerenda sunt. Quin etiam obest plerumque 
iis, qui discere volunt, auctoritas eorum qui se docere profitentur eqs. Male dete- 
riores libri aut et disciplina aut disciplinae scripserunt. 

2) Cave tamen ex hac necessitudine, quae inter § 37 et § 40—49 intercedit, 
has suo loco stare concludas. Quid enim facies disputationi, quae intermissa est 


(& 38.9)? 

Si vera sunt quae disputavimus, Posidonius libello suo animas 
non modo immortales sed etiam post mortem beatas esse demon- 
stravit. Quod quo consilio fecerit ut cognoscamus, necessarium 
erit in illam particulam huius libri inquirere, a qua tota disputatio 
exordium capit, colloquium dico magistri et auditoris, quod in 
S8 9—16 legitur. Quod ab interpretibus neglegi solet eam ni 
fallor ob causam, quod Ciceronem ibi suo Marte agere sibi persua- 
serunt. Мес tamen argumentis nititur haec opinio nec per se ve- 
risimilis est. Cur enim Cicero initio totius libri mortuos si sensu 
careant miseros non esse demonstrare voluerit, cum de eadem re 
in posteriore parte acturus esset, minime perspicitur. Priusquam 
autem certum iudicium feramus, ipsam disputationem examinemus. 

Quae in duas partes dividitur. Priore auditor eo deducitur, 
ut mortuos ipsos miseros non esse concedat. Paulum enim reluc- 
tatus $ 14 fatetur: Age iam concedo mom esse miseros qui mortui 
sint, quoniam. extorsisti, ut faterer qui omnino non essent, eos пе mi- 
seros quidem esse posse. Nondum tamen manus dat sed addit: 
Quid? qui vivimus, cum moriendum sit, nonne miseri sumus? Quam 
sententiam Cicero postquam $ 15 extr. fere isdem verbis iteravit, 
ita refutat, ut demonstret то ёлодоаргѓи cum nihil sit nisi transitus 
ad id tempus, quod malum non esse antea concessum sit, non magis 
timendum esse quam то teĝvévæı «òùtó!). Haec disputatio quam- 
quam per se apta est^), tamen mira esse debet ei qui transitum 
in 8 14 factum memoria tenet. Nam si Cicero inter se opponere 
volebat то тгдусуог е tò блодаугѓу, haec fere verba auditori tri- 
buenda erant: Iam concedo non esse miseros qui mortui 
sint. Quid? qui moriuntur, nonne miseri sunt? At 
longe aliud eum interrogantem facit: Quid? qui vivimus, cum 
moriendum sit, nonne miseri sumus? Non igitur morientes sed vivos 
mortuis se opponere Cicero ipsa collocatione verborum ostendit. 
Quem transitum ineptissimum esse apparet, cum ad vivos ea dis- 
putatio quae sequitur nec minus nec magis pertineat quam ea quae 
antecessit. 

Alterumutrum hic statuendum est: aut mala transitus formula 
Cicero usus est aut cum illa verba scribebat, non ea eius animo 


` 
1) Cum igitur discernendum esset inter moriendum et tempus post mortem, 
in § 15 Cicero dicere non poterat: quia, si mori etiam mortuis miserum esset ... 
sempiternum malum haberemus. Recte mors in Vaticano restituit corrector, ut vi- 
detur, Үс. 
2) cf. Plin. ep. V, 21, 4: Nihil ésta ad mortuum pertinent, sed pertinuerunt, 
cum moreretur, pertinent ad hos qui supersunt. 

obversabantur quae nunc sequuntur. Neglegenter autem illud qui 
vivimus positum esse facile crederem nisi viderem aptissime hoc 
loco mortuis vivos opponi potuisse vel potius debuisse. Multo 
graviora sine dubio auditor magistro obiecisset, si haec protu- 
lisset: „Concedo mortuos miseros non esse, cum iam nulli sint. 
Quid? qui vivimus, nonne ob eam ipsam rem miseri sumus quod 
tempus instat, quo non erimus? Mors enim, licet mortuis malum 
non sit, vivis timenda est, quia non esse peius est quam vita, 
quae certe bonum est. Non timeo igitur, ne mortuus miserias 
sentiam, sed ne bonis quibus nunc fruor morte priver.“ — Quo- 
modo ei qui talia protulerat occurrendum erat? Aut demon- 
strandum erat vitam non esse bonum aut mortem поп interitum 
sed mutationem in melius esse argumentis confirmandum erat. 
Шат viam Hegesias iit, hanc Cicero statim ingreditur, cum $ 16 
se id moliri dicit, ut doceat поп modo malum non esse sed bonum 
eliam esse mortem. Ea igitur interpellatio, quam propter illud qui 
vivimus auditori vindicare mallemus aptissimum transitum praebet 
ad eam argumentationem, qua immortalitas animarum probatur. 
At nune apud Ciceronem transitus omnino desideratur. Cum 
enim $ 15 extr. auditor petiverit ut ле moriendum quidem esse 
miserum disceret, subito praeter expectationem Cicero longe alia 
maioraque se moliri profitetur!) Atque ut hoc donemus, nimis 
abrupte paulo post auditor haec respondet: Uberius ista, quaeso. 
haec enim spinosiora prius ut confilear me cogunt quam ut adsentiar. 
sed quae sunt ea quae dicis te maiora moliri? Petit igitur, ut ube- 
rius explicentur quae modo audivit, sed priusquam obsequi possit 
magister petenti, ipse aliud interrogat. 


Vidimus igitur et in 8 14 et in 8 16 non ita bene sententias 
se excipere, vidimus ea deesse quae post verba qui vivimus in 
8 14 expectamus, vidimus denique disputationem de immortalitate 
animarum nullo vinculo cum prioribus colligari. Num igitur ni- 
miae audaciae videbitur, si has omnes difficultates una ratione ex- 
plicare conati erimus? Quid enim, si Cicero haec apud auctorem 
suum invenit: „Qui sibi persuasit mortem interitum esse hominis, 
sane magno timore liberatur. 'lTimere enim desinit, ne mortuus 
moriensve in malo sit. Attamen mortem timebit ob eam ipsam 
rem, quod ad nihilum nos redigit bonisque privat. Qui metus ut 


1) 8 16 in. vetusti codices nihil praebent nisi hoc: Тат istuc quidem mihil 
negotii est. Recentiores addunt: sed etiam maiora molior, sed multo praestare 
eam lectionem apparet quam V? habet: sed ego maiora molior. Aptissime enim 
sic istuc et ego opponuntur. Cf. partem II huius disputationes. 

excutiatur, ппа tantum via patet: ostendendum est mortem поп 
esse interitum sed transitum ad meliorem vitam“. 

Talis disputatio ut peraptum fuit prooemium eius libri, quo 
immortalitas animorum probaretur, ita mutanda erat ei qui etiam 
alteram doctrinam qua mors interitus esse putaretur, satisfacere 
crederet. Моп igitur iam mirum est, cur Cicero in $ 14 et 16 
sententiarum conexum turbaverit. 

Nec tamen ipse fortasse his rationibus confiderem, nisi acce- 
deret res quae summi momenti esse mihi videtur. Summa enim 
$88 9—16 ea est, ut Epicureorum notissima de morte ratiocinatio, 
quamvis vere conclusa sit, non sufficere ostendatur, ac demonstrari 
potest non Ciceronem ipsum sed eius auctorem rem ita instituisse. 

Atque hoc quidem fusius demonstrare opus non est Ciceronem 
$8 9—14 referre illam argumentationem, quam Epicurus cum alibi 
tum in epistula ad Menoeceum data protulit: evvédife ðè £v тё 
уоші ёғи цудо» лодф$ ибс civar vóv Qüverov' ёле) лбу &yoQOv xal 
хохоу v «(c9):3j/08,* бтёоубіс д8 otiw аіб91]бғос̧ ô Fávarog (p. 60, 
15—17 cf. 61, 8 о 9сратос оёте лодос vovg fOvrag ёбтіу obrs móc 
тоў vettÀevTNXÓTGg, ÉzsiÓwzeQ negl oUg uiv oUx ёбт› ot Ò о®хгт: 
tlo(v!). Мес tamen inde efficitur, ut Ciceronem Ерісигеоѕ se- 
собот esse dicamus. Nam rectam conclusionis formam ab Epicuro 
adhibitam esse ne adversarii quidem eius negabant. Ambigebatur, 
num prius Afjuu« verum esset, num recte mortem privationem 
sensus esse posuisset. Cicero autem primo quidem idem sibi sumit, 
siquidem auditorem $ 11 dicentem facit se mortuos nullos esse pu- 
tare. Sed hanc opinionem quam auditor nullo argumento allato 
pronuntiat, minime auctoris esse doctrinam sequentia declarant. 
Quae enim sunt ista maiora quae Cicero 8 16 se moliri dicit? 
Hoc ipsum demonstrare vult falsum esse illud auditoris Epicurique 
Айин quo animi morte interire statuuntur. Atque Epicurus qui- 
dem post verba quae supra exscripsi haec addit: 09ev yváàcig 0091 
тоб шуду sivo. zgóg vu&o тоу Oüvavov блоАаъбтоу soi тб тїс 
{ой Q9vqvóv, ох üzxsigov лообт:дгѓба yoóvov &AA& тоу тўс &Vavactag 
бфедошёу лбдоу, at Cicero inde а $ 16 nihil agit nisi ut etiam 
tempus, quod post mortem est, ad nos pertinere doceat?) desi- 
deriumque immortalitatis moveat. Ac vide, quam vilem Cicero 
eiusque auctor doctrinam illam esse putet, propter quam Epicurus 


1) cf. x. б. 2 Lucr. III, 840 sq. al. 

2) Non sine causa Cicero in $$ 31—35 saepius commemorat optimum quem- 
que non dubitare, quin etiam ad eos qui vita cesserint aliquid pertineat et ipse 
multarum rerum post mortem sensum habiturus sit. ‘О $dverog fore, 2005 Tu&g 
020° @у0169т1]боџиғт. 


sibiLucretiisque deus esse videbatur. Acheruntis enim formidines, 
quas à se amotas esse Epicurus tantopere gloriabatur, secundum 
Ciceronem nemo iam est tam excors qui timeat, meque quicquam 
negotii est haec poetarum et pictorum portenta convincere (11) Quam 
vero disciplinam statim derideat, cum addat: atqui pleni libri sunt 
contra ista ipsa disserentium philosophorum, Seneca testis est qui 
ep. 24, 18 haec habet: Non sum tam ineptus, ut Epicuream cantilenam 
hoc loco persequar et dicam vanos esse inferorum metus, пес Irionem 
rota volvi nec saxum umeris Sisyphi trudi in adversum . . . nemo tam 
puer est, ut Cerberum timeat eqs . . ).  Ridet igitur etiam Cicero 
Epicureos, qui portas ut nos dicimus apertas effringentes gloriam 
doctrinae et eloquentiae captant. (ua in re quin Posidonium se- 
cutus sit, vix dubitabit, qui in § 48, ubi sine dubio Cicero illius 
philosophi vestigia premit, haec iterari animadverterit: Soleo saepe 
mirari nonnullorum insolentiam philosophorum, qui naturae cognitionem 
admirantur esque inventori et principi gratias exsultantes agunt 
eumque venerantur ut deum; liberatos enim se per eum dicunt gra- 
vissimis dominis, terrore sempiterno et diurno ac nocturno metu. quo 
terrore? quo metu? quae est anus tam delira quae timeat ista, quae 
vos videlicet, si physica mon didicissetis, timeretis, Acherunsia templa eqs? 

Non suis armis Ciceronem hic contra Epicurum pugnare etiam 
8 15 declarat, ubi auditorem sententiam Epicuri proferentem Epicharmi 
versum sequi dicit „emori nolo sed me esse mortuum nihil aestimo. 
Quem non ab ipso Cicerone adpositum esse testis est Sexti Empi- 
rici liber primus quo grammaticorum cum adversariis lites refert. 
Ibi enim Epicurus artis grammaticae contemptor haec audit: ô д? 
'"Exíxovoog фоойёто và хобќтібта vÀ!V Óoyucrov лаой лотбу &vyo- 
лохос (287), quae res cum aliis argumentis tum hoc probatur: vóv 
Vjuv«rov Or. ov0év ott zQ0g quc, "Emígaguog отд ngousuývvzev 
sinov ,ümoDeveiv 1) vebvivos o uot діафёоғг“. Epicurei autem 
S 284 negare non audent fortasse sententiam eam iam apud poetam 
exstitisse, opponunt autem certe Epicurum demum eam demon- 
stravisse?) Licet autem corruptus sit versus qualem Sextus affert, 


1) Usener, cum haec verba in fragmentorum Epicureorum collectionem reci- 
peret, recte iam de Ciceronis loco iudicavit p. 228. Senecam non Lucretii ver- 
suum III, 972—1028 memorem sua scripsisse, id quod Heinze in Lucretii com- 
mentario p. 184 non incredibile esse ait, Ciceronis verba testantur. 

2) Haud raro ó лофтос s$oív et б zoórog блобғіёос inter se opponuntur. 
Quod e mathematicorum disciplina fluxisse suspiceris, si legeris Archimedis verba 
ex epistula ad Eratosthenem, quam Heiberg nuper edidit cf. Hermae t. XLII 
p. 245 et 300. Eadem ratione cum Cicero $ 38 argumentetur, Bentley recte 
scripsisse mihi videtur Рһеғесуйеѕ ... primus dixit pro primum, quod codices 
praebent. 


Libelli Posi- 
doniani forma. 


ЧЙ 


tamen eundem Ciceroni obversari apparet. Non igitur Epicureum 
sed Epicuri irrisorem Cicero sequitur, cum auditorem Epicharmum 
sequi dicit. 

Ipsum autem prooemium libelli Posidoniani a Cicerone ex- 
pressum esse inde apparet, quod nunc sponte nascitur effigies dis- 
putationis plenae ас perfectae: „Epicuri de morte doctrina, qua 
summopere eius asseclae gloriantur, idonea non est.qua ommi ti- 
more homo liberetur. Is demum mortem timere desinit, qui eam 
non modo non malum sed etiam bonum esse sibi persuasit. Кет 
autem ita se habere ostendi potest. Nam animas immortales esse 
non modo opinio est natura omnibus hominibus insita sed etiam 
ratio declarat. Quae autem post mortem remanent animae, non 
possunt esse non beatae. Spes igitur immortalitatis, non Epicuri 
desperatio hominum animos erigit atque sustentat." 


Quantopere haec disputatio Posidonii ingenio conveniat, non 
est quod moneam. Qua quamquam certum aliquem hominem con- 
solatus esse non videtur, tamen id egit Epicureorum acerrimus ad- 
versarius, ut a sua potius doctrina quam ар Epicuri philosophia 
solacia mortis repetenda esse demonstraret!) Optime autem accidit 
quod tale Posidonii opusculum Ciceroni anno 45 in manibus fuisse 
aliunde constat. Post ea enim quae Buresch Stud. Lips IX p. 48 
et Corssen Mus. Rhen. XXXVI p. 528 disputaverunt, nemo dubi- 
tabit, quin e Ciceronis Consolatione fluxerint, quae Hieronymus ep. 
60, 5 profert: „Legimus Crantorem cuius volumen ad confovendum 
dolorem secutus est Cicero. | Platonis Diogenis Clitomach?  Carneadis 


Posidonéií аа sedandos luctus opuscula percurrimus qui di- 
versis aetatibus diversorum luctum vel libris vel epistolis minuere sunt 


1) Similem disputationem Immisch (Philol. Studien zu Plato I) in Axiocho 
dialogo deprehendere sibi visus est. Quamquam autem frustra eum docta sua 
dissertatione operam dedisse, ut Medeae instar ex dilaceratis membris novum 
melioremque dialogum recoqueret, mihi non minus quam viris doctis Wilamowitz 
(G. g. A. 1895) et Brinkmann (Mus. Rh. LI) persuasum est, tamen necessitudinem 
quandam inter Posidonii librum, qualem nos restituimus, et hunc dialogum inter- 
cedere apparet. Imprimis conexus sententiarum, quem p. 970cd invenimus, etiam 
apud Posidonium fuisse videtur. Quam rem ita explicare non dubito, ut cum 
Corsseno (Mus. Rh. XXXVI p. 518 sqq.) Posidonium male intellectum in Шо 
dialogo latere statuam. Quod enim Brinkmann credidit verba 370c sí uý т! 
Delov дуто viv nveðu« тў pvyğ a philosopho Platonico proferri potuisse, vellem 
unum locum attulisset, ubi mvsðu« а veteribus Platonicis de anima incorporea 
diceretur. — Ceterum ne nimis Axiochi auctorem vituperes, quod diversissima 
misceat, lege Senecae consolationem ad Marciam scriptam, qui 19, 5 et 25 eodem 
modo peccat. 

conati?) Нос igitur opusculo quin Cicero in libro primo Tuscu- 
lanarum conscribendo usus sit, non dubito. 


Appendix. 
De Crantoris libro 7:9? zévJovc. 


Habere sua fata libellos etiam Crantoris Consolatio experta 
est. Aureolus enim ille liber, quem ad verbum ediscere Tuberonem 
Panaetius iussit (Cic. Luc. 185), quem a plurimis hominibus lecti- 
tatum et exscriptum esse constat, interiit maxime eam ipsam ob 
causam, quod tantopere placuerat. Nam cum innumerabiles scri- 
berentur eiusdem generis libri sententiaeque Crantoris vel nimis 
sensui vulgari accommodatae necnon exempla ab eo allata luminaque 
orationis omnibus iam domi nascerentur, tanti non erat ipsum li- 
brum servare, quem propter sermonem parum Atticum in scholis 
legere non solebant. Eandem autem ab causam licet certissimum 
sit Crantorea in permultis scriptis nobis servatis latere, tamen 
difficillimum est librum eius refingere?. Тат enim communes 
erant loci consolatorii, ut nemo esset tam mediocris ingenii, quin 
etiamsi ipsum Crantoris liberum manibus teneret, multa adderet 
detraheret mutaret. Velut ut Tusculanas ne obliviscar, in altera 
libri primi parte multa insunt, quae quin ad Crantorem ipsum re- 
ferenda sint non dubites, at immiscentur, quae postea demum ex- 
cogitata sint?) vereorque ne operam oleumque perdat, si quis quae 
sint Crantoris ipsius quae in universum consolatorii generis dinos- 
cere conetur. 

Nee magnopere equidem doleo, quod nescio, utrum hoc illudve 
exemplum iam apud Crantorem lectum sit necne.  Pluris certe 
nostra interest quaerere, num forte dispositio totius libri refingi et 
lineamenta adumbrari possint). Quod fieri posse mihi persuasum 
est, siquidem is qui consolationem ad Apollonium scripsit — qui 


1) Non obstat, quod prooemium libri quinti, quocum I, 64 congruit, potius 
ad Posidonii лоотоғлтіко?с referendum esse videtur. Laudes enim philosophiae 
Posidonius plus semel proferre potuit. 

2) Conferenda est disputatio, quam Buresch Stud. Lips. tomo IX inseruit. 

9) Callimachi versum, quo Cicero I, 93 utitur, а Crantore afferri non potuisse 
Corssen Mus. Rh. XXXVI, 518 recte exposuit, Buresch p. 40 pessima argumen- 
tatione nisus negavit, Schmekel silentio praeterire non debuit. Cf. etiam p. 16 n. 4. 

4) Itaque viam Bureschio contrariam ingrediar. 

sine dubio Plutarchus non fuit — ut nonnulla fragmenta ex Cran- 
toris consolatione ad verbum exscripsit, sic totum tenorem senten- 
tiarum servasse videtur. Non enim casu accidisse potest, quod non 
modo ab eadem sententia incipit, quae apud Crantorem primum locum 
habuisse videtur !), sed etiam reliqua fragmenta ita per suum librum 
spargit, ut eodem ordine lecta formam disputationis plenae ac ro- 
tundae efficiant. Quam nunc ita reddere conabor, ut consulto 
plurima quae velaliunde vel ex ipsius Plutarchi personati libro ad 
Crantorem referri posse mihi quoque verisimile videatur, secludam. 

,Non ignorabam, mi Hippocles, recentes animi dolores conso- 
lationem non admittere. ltaque non statim cum filios tibi abreptos 
esse comperissem, tibi scripsi sed nunc amici esse putabam ea 
proferre, quae ad mitigandum dolorem valerent?) Neque ego is 
sum, qui dolorem ipsum vituperem. о? yọ &yoys dvupégou«t voto 
buvobc. тї &ygiov xci бхАтойу &zéOsicv, w xal roð ÓvvaroO хо) 
тоб Gvugégovrog ovoav?). uù yo vocolusv, voaqcacu. д} nageln vig 
01691616, siv ovv tëuvorró ти т@ъу qusríoov civ блоблфто. то убо 
буфдоуоу roUr ох viv usydAov ёууйуувто шоду tě будооло ' 
tenora убо sixog net uiv cuc ёртафди ð? yvyýv*). Моп 
magis autem eos laudo, qui nimis dolori indulgent. Moderandos 
enim esse affectus et тї» џгтоголбд гау servandam esse videt, qui 
naturae humanae memor est?) Non enim nuper demum cognitum 
est caeca mutabilique fortuna hominum vitam regi sapientisque 
esse neque malis neque bonis in breve tempus datis nimis moveri. 
Audi Homerum qui о?дёу dxiüvórsQov уаѓи voéqeu будоолою (6 130) 
dixit doloribusque ne indulgeremus monuit, cum soli dei beati 
essent, homines omnes malis premerentur (& 522sqq.) Audi He- 
siodum querentem лдгй uèv yàg раѓа хихи nisin 05 96Аабсо (op. 
101), audi Pindarum, qui охи бусо hominem nominat (Pyth. 8,185) 9) 


1) cf. adn. 4. 

2) Hoc sollemne consolationum prooemium iam a Crantore adhibitum esse 
si non certum at verisimillimum est (cf. quae dixi in Hermae t. XLI p. 836 n. 1). 
Nec obstat quod Cicero in libro quo Chrysippum sequitur, huic praeceptum illud 
tribuit (Tusc. IV, 63). 

3) Plut. p. 102c. Verba Crantoris, etsi postea demum nominatur, ad verbum 
allata esse, docet Cicero Tu. III, 12. 

4) Ab hac sententia etiam Crantorem exorsum esse et per se verisimile est 
et еа re probatur, quod Cicero quoque Tu. ПІ, 12 eam initio disputationis suae 
attulit. — Imitatus esse hunc locum iam Epicurus videtur in epistula consolatoria 
ad Dositheum data fr. 120. Certe hoc verisimilius est quam Crantorem primam 
libri sententiam ex Epicuri epistula mutuatum esse. Non igitur ultimis vitae annis 
hic libellum suum composuisse videtur. 5) c. 8. 4. | 

6) Sententiarum conexum quo iure restituerim fragmento quod statim se- 

Тобто убо z&Go «üt 7) бойо quAoGogía 5ёувь te xol лоаоохгАє)ётои. 
v гі д1] vu @ЛАо и) блодгубиедо, тб ys лолАоүў sive, ѓоуюду xal 
ÓvGxoAov тоу (Mov &y«v ётё !). xal yàg sí и? qos, тобто» ёугь 
тӧу тоблоу, ?лб y тифъ гіс тоб? ёфіхто: діардооёс. 1 т ÓwAog 
ату тур лбооодгу quiv xci àv бл боүўс ўхоло?9үхгу oùð èp’ 
évi piet, pvouévoig тє uíyvuvoaí tig év лбібі хохоб џоѓоа` và убо 
то, блёоиато ғ?906 Әуттб бут тобтүс̧ xowovsi тїс «irí«g, ё йс 
брис uiv роуўс ...?) vócor vs xol ж]дга xal uotge уутбу ёхгїд ғу 
uiv олг. — тоб 07 yéoiv ётоолбиёда Ósbgo; Uv. siüsiquev Öri xa- 
vóv &vvxysiv oùðèv будофло &ААй návreg тадто memóvOausv?). 

Quae cum ita sint, mors quoque necessaria est ferrique aequo 
animo deberet, etiamsi malum esset; sed ita non est malum, ut 
haud raro а dis immortalibus piis hominibus tamquam donum 


quitur nisus, ipse videas. Versus nonnullos adscripsi, quamquam utrum hi an 
alii ex iis quos multos Plutarchus c 4—11 affert, apud Crantorem fuerint, nescio. — 
Cum non sine causa ad veterem philosophiam amicum revocasse Crantor videatur 
(cf. prima fragmenti sequentis verba), non dubito, quin de fortuna antea ita di- 
cere coeperit, ut eum qui nuper megl лёрдоос scripserat, commemoraret, Theo- 
phrastum dico, qui in Callisthene suo laudaverat illam sententiam ,vitam regit 
fortuna non sapientia“ (Cic. Tu. V, 25). Itaque etiam Theophrasti verba &exoszog 
7| ттт eqs. quae p. 104d afferuntur, quamquam ad fragmentum quod antecedit 
vix pertinent, iam in Crantoris libro fuisse videntur. — Etiam Demetrii Phalerei 
librum sol труп (D. L. V, 81) commemorasse videtur (cf. p. 104a et R. de 
Scala Studien des Polybius p. 162 sqq.). 


1) Cicero Cons. fr. 17: Нос iter vitae tam confragosum putamus tam plenum 
iniuriarum ac miseriarum atque laborum. 


2) exiderunt haec fere <боообтіи è бФоцото$ yiyvovræır>. Male Hercher 
vóco, é pro тг scripsit. 

9) p. 104c ro?roi:g д? (sc. Pindaro aliisque) £zousvog x«l б Kocvroo na- 
ооџо®о?иғуоѕ ёл) тў тёр víwvov cvsisvvjj v0v 'ImsoxAéa qmoív тейт иті. — 
Ultimum enuntiatum vro? 07) «v4. ab eo scriptum est, qui à digressione ad propo- 
situm redit. Aptum igitur est Crantori, qui multis testimoniis allatis concludit 
malam fortunam omnibus hominibus communem esse; non aptum est Ps. Plutarcho, 
qui statim nova eiusdem rei testimonia affert. Itaque haec quoque verba Crantori 
tribui. Theophrasti vero sententia quae sequitur potius antea locum habuisse 
mihi videtur. 

Verba tà усо tor олёоџото #0905 (vmnvà дути титс wowovst тўс оѓгіос 
éE тс «vA. cum scriberet Crantor Timaei commentator, sine dubio discrimen illud 
memoria tenebat, quod ibi Plato inter cv тоб (jeivríovov et ту тїз &voywng 
«тїс statuerat (cf. imprimis 47esqq. 68e). Alteram autem causam cum for- 
tuna exaequari non mirabitur, qui meminerit etiam а Platone р. 48a тб диб vo 
ósÓquuiovoynuévo et tò víjg mhavouśvns sidos «lriæs inter se opponi. — Non om- 
nia igitur, quae Crantor in libello suo disputavit, e trivio arrepta erant nec Pla- 
tonicum se esse omnino oblitus erat. 

datum sit. Exemplo sunt Cleobis et Bito, Trophonius et Aga- 
medes, Euthynous Тегіпаепв 1). ... 

Quodsi non omnem mortem lugendam esse putas sed doles 
quod immatura morte tibi erepti sunt fili neque consecutus es 
fructus quos ex illis capturum te esse speraveras, huic quoque 
aegritudini remedia parata sunt. Non enim quantum tempus sed 
quo modo vixerit homo, interest; unde etiam illa opinio nata est 
eos quos di diligant immaturos mori (17a). Si aeternitatem spectas, 
brevissima et longissima hominis vita nihil differunt (17b). Porro 
quisquis moritur, suo tempore moritur, quod ei a dis immortalibus, 
mundi rectoribus constitutum est (18). Omnino autem considera, 
utrum tua an mortuorum causa doleas. Si tua causa doles, tui 
nimis amans es tuaque commoda plus quam decet respicis; sin 
mortuorum causa, illos in nullo malo esse sed servitio corporis 
curisque huius vitae, quae fati legibus in certum tempus eis tri- 
buta erat, liberatos meliorem iam sortem mnanctos esse reputans 
pio quidem animo memoriam filiorum cole, dolorem vero, cum ne- 
que illis neque tibi prosit, plane abicito?) Quodsi forte tibi 


1) Testimonia, quae e Crantoris libro sumpta esse Cicero Tu. 1,118 declarat, 
leguntur in cap. 14. Inserta igitur sunt in miram illam disputationem, qua mors 
aut somnus aut migratio aut interitus esse dicitur (12. 8. 5). Nec tamen bene 
cum antecedentibus cohaerent. Quae enim necessaria erant, ut ostenderetur 
mortem si migratio esset malum non esse, apte p. 1084 sic finiuntur: óors гё 
xxl лообёоьйё ретбуғир sls Eregov TÓTOV б Ўотатос, oOx ёсть хоябу` UÝTOTE y&Q 
xal тёр буад@у &vageívqvoi, ходблғо &wéðsésv ó Mirov (cf. initium capitis). 
Quae vero sequuntur, ad migrationem omnino non spectant, sed in universum 
mortem non timendam sed potius expetendam esse docent. Quamobrem valde du- 
bium est, num c 12.3.5 Crantori debeantur. Ut tamen ille sic mortem nullo 
modo malum esse posse ostenderit, ipse sine dubio Platonem secutus animas im- 
mortales esse statuit, id quod maxime c 25 declarat. Crantorem ipsum secutus 
est Cicero, cum in Consolatione similiter immortalitatem animarum defendit (Tu. 
І, 66). De morte autem et immortalitate Crantorem hoc loco plura disseruisse 
consentaneum est. | 

2) De immatura morte disseritur inde а c 16 v) AC? 6440 vovg тоййо®$ niver 
лос và névðn хо) vovg 9012005 б бёшоос$ статос usque ad c 19 ёлоддоут- 
бото тўс Айлт$ (111 е). Sequitur digressio, а qua aperte se revocat c 23 &Ai& 
vij día Tig ómovvyydvovesg о?и ёл} то ут} даъбто và пёрдт без оїоутоь yi- 
уеєсдоь САА? ёлі voig &ógoig. Quae sequuntur in c 23, si sententiam spectas, 
prolata iam sunt in c 17b 18, c 24 autem hoc certe loco intrusum esse ob eam 
rem statuendum est, quod c 25, ubi novum exordium invenitur, aperte ad 19 in. 
respicit. Utroque enim loco dicitur neque nostra neque mortuorum causa nos 
dolere debere. Nam quae c 25 legimus: tò убо uù) д? córüv xanðş modvrtiv б 
.. Кобутоо qnolv où шихоб» sivo, wo)ogiouc ztQÓg тйс tóyæşs, minime ita inter- 
pretanda esse, ut idem valeant ac ,si quis nullius culpae sibi conscius sit (Du- 


fingis, quantis bonis illi morte privati sint, noli oblivisci, quanta 
mala quae impendebant fortasse effugerint, auremque praebe viris 
sapientibus, qui plura esse vitae mala quam bona optimumque esse 
homini omnino non nasci aut quam celerrime mori saepe praedi- 


caverunt 1). 
Peroravit Crantor fortasse ita, ut Delphicis praeceptis yvóOi 


болтб› et ugóiv yov coniunctis Hippoclem semper mortalis con- 


dicionis memorem esse neque nimis perturbari rebus humanis iu- 
beret (p. 116са cf. Buresch Stud. Lips. IX p. 49 sq.) 


II 
De Tusculanarum codicibus. 


Ex Tusculanis disputationibus haud pauci loci cum a Lactan- 
tio et Augustino tum a grammaticis, imprimis Nonio Charisio"*) 
Prisciano, afferuntur. E quibus quamquam multi neglegentius ex- 
seripti sunt quam ut in Ciceronis verbis restituendis adhiberi pos- 
sint?) tamen satis magnus numerus locorum relinquitur quos cum 
nostris codicibus conferre operae pretium sit. 


resch 1.1. p. 82 cf. Ciceronis ep. VI,8 extr.) declarant verba opposita tò д? gı- 
Asiv тӧр реталлаЕирти wol ovíoysuv офи v và Avmsiv &éavro)g otiw nth. Refe- 
runt igitur sententiam capitis 19: тё 0°; of zsv9oUvrsg vovg обтос блодћоудутас 
ѓаътфу vena лердофсі» 1) тёр xctowou£vorv; ubi statim eodem modo atque in 
c 25 mortuos in nullo malo esse monemur; referunt dispositionem, quae saepis- 
sime in consolationibus redit (Cic. Tu. I, 111 Brut. 5 ad fam. V, 16, 4. 5 Sulpicius 
in Cic. ep. ad fam. IV, 5,2. 8 Sen. ad Pol. 9 init. Helv. 4 Marc. 12). Haec igitur 
à Crantore repetenda est ipsaque est testimonio totum conexum capitum 16—19a 
25.6 ab eo translatum esse. 

1) с 27 xolos y&o nal copots &vógcoiw, dg noi Kocvroo, o) vóv AG 
nhar мёухдорбто, тбудофліта, tiuwgiuv Tyovuévoig sivo, тоу (iv nal болт 
то уғуёсда, будоюлоу бтшфообъ civ џғуѓстпу. Sequitur Sileni responsum ex 
Aristotelis Eudemo sumptum, quod etiam Cicero in Consolatione rettulit (fr. 9). 
Fateor tamen me dubitare, num haec fabula apud Crantorem hoc demum loco 
prolata sit. Certe sententia óg жог?ттб› ore tò teðvývar тоб fv (115b) iam 
p. 107b commemoratur cumque primis c 27 verbis mire concinunt verba р. 1044 
тобто .. óGÓLov nal lov &xobco, палону nal copáóv &vógàv. Fortasse tamen 
iam Crantor similia duobus locis habebat. 

2) Mirum est quod hic ex altero libro plurimos locos, e reliquis omnibus 
unum excerpsit. 

3) Si exempla vis, inspice Prisciani l X p. 589,6 Charisii p. 211, 24 Nonii 
p. 35 Lact. div. inst. III, 15 etiam quod hic praebet: quotus quisque philosophus 
invenitur, .. qui obtemperet ipse sibi et decretis pareat suis? peius est quam quod 
codices Tu. II, 11 habent: decretis suis pareat. Nam pareat, non suis sonum habere 


P * 


De codicibus 

Tusculanarum, 

quibus veteres 
usi sunt. 

Ас primum quidem videmus eos errores qui in codicibus 
nostris leguntur magna ex parte iam vetustis temporibus ortos 
esse. Velut Orestis Euripidei primum versum Cicero IV, 68 sine 
dubio sie vertit: 

Neque tam terribilis ulla fando oratio est 

sed et Priscianus II p. 426,7 et Ciceronis codices praebent: fando 
ratio. — IV,66 in codicibus legitur: Ut confidere decet timere mon 
decet, sic gaudere decet laetari non decet idemque apud Nonium 
p. 444 extat nisi quod ultima verba sic — mon decet propter ho- 
moioteleuton exciderunt. АЁ quattuor гдлоад вис hic nominari et 
cavere pro confidere scribendum esse diu cognitum est. — П, 46 
codices vetustissimi?) Hadoardi excerpta Charisius p. 224,8 tra- 
dunt: Hisce ego pluribus nominibus unam vem declarari volo, sed utar, 
иі quam maxime significem, pluribus. Sed cum Cicero exponat, non 
quid facere velit, sed cur utatur pluribus nominibus (cf. volo), utor 
quod nonnulli recentes codices habent, praeferendum est — ІҮ, 27 
codices ut videtur omnes cum Hadoardi excerptis et Nonio qui et 
p. 82 et 115 hunc locum affert, haec praebent: ut sunt alii ad 
alios morbos procliviores itaque dicimus  gravidinosos quosdam tormi- 
nosos. Sed Ciceronem non eo dicendi genere usum esse, quo Li- 
vius ПІ, 87 dixit: et iam пе tergo quidem abstinebatur: virgis caedi, 
alii securi subici, sed id scripsisse quod ei Beroaldus restituit: 
gravidinosos quosdam (quosdam) torminosos non modo ea res declarat, 
quod etiam aliud hoc loco bis а Cicerone ponitur, sed etiam hi 
loci docent: У, 88 Namque alias bestias nantis aquarum incolas esse 
voluit alias volucres caelo frui libero, serpentis quasdam quasdam esse 
gradientis et Nat. deor. П, 121: pluma alias alias squama videmus 
obductas. 

Haud pauci extant loci, ubi illi Tusculanarum codices, quibus 
veteres scriptores usi sunt, mendis laboraverint, quae in nostris 
desunt?) Sed ne tempus teram in rebus quae minoris momenti 


Cicero voluit. — Nonnumquam dubitationi locus relinquitur. Velut quae Nonius 
p. 272 affert ex Tu. П, 42: si est quattuor horum generum, unde omnia constare 
dicuntur, praeferenda fortasse sunt codicum collocationi verborum qui habent 
horum quattuor g., cum etiam § 22 legamus: quattuor mota illa genera. Мес 
displicet unde, quod etiam V? habet (cf. p. 84), pro codicum ел quibus. Attamen 
magna cautione talibus locis opus est. 

1) Liceat in praesentia hoc nomine uti, ut codices s. IX/X scriptos significem. 
Accuratiorà postea dabuntur. 

2) sic etiam Hadoardi excerpta, si Schwenkii silentio fides habenda est. 

3) 1,5 Augustinus de civ. dei Ү, 13 et ex ео (cf. Manitium M. Rh. 48, 818). 
Servatus Lupus nec non Hadoardus (qui tamen inc. correxit) praebent: omnesque 

sint, iam accedo ad genuinas lectiones, quae apud illos inveniuntur, 
cum in nostris aut omnibus aut vetustissimis libris corruptelae ex- 
tent. Quorum locorum numerus minor est quam expectaveris. 
Hi enim fere nominandi sunt. IV,62 Cicero sine dubio Euripidis 
verba (ex Orestis v 2) 0002 cvugog& OeA«ros sic vertit: mec ira 
caelitum invectum malum atque hoc legisse videtur Priscianus П 
p. 426,8, quamquam codices eius invictum habent. In nostris le- 
gitur inventum. — Lactantius duobus locis verum servavit; eo enim 
quem modo attuli, II, 11 recte praebet ipse sibi, cum nostrorum 
codicum vetustissimi tradant ipsi sibi (div. inst. ПІ, 15) et I, 110: 
fidenti animo, si ita res feret, gradietur ad mortem, (d. i. VII, 10), 
ubi refert. GKV!, re fert. R, res feret V? 9*0 idemque (vel res fert) 
recentes nonnulli habent. — Apud Nonium p. 161 optime sic le- 
guntur Theophrasti verba ех І, 45: patritam illam et avitam phi- 
losophiam. Nostri praeter paucos recentiores tradunt patriam — 
П, 45 Epicurus apud eundem p. 92 recte catus vocatur non cautus, 
quod verbum nostri codd. praeter duos libros s. XV praebent!) — 


accenduntur ad studia gloria (gloriae male Had. Lupus), sed cum ablativis ira 
cupiditate similibus Cicero incendi non accendi coniungit. Exempla praebet Merguet. 
1) Adiectivum catus quo verbo Sabinos acutum dicere Varro 1. 1. VII, 46 
ait, saepe apud priscos Romanos occurrit. Atque apud Ennium quidem etiam 
acutum sonum significat, apud Plautum autem et Terentium nonnisi de hominibus 
eorumque dictis et factis adhibetur. Est autem catus is qui in vita cotidiana 
quid faciendum sit acute perspicit (Pseud. 681 bene ubi quoi scimus consilium 
accidisse, hominem catum eum esse declaramus cf. Epid. 258). Propius tamen ad 
callidum quam ad prudentem accedit. Non enim qui doctrina excellit, catus vo- 
catur, sed qui aut insita quadam calliditate — quamobrem saepe de mulieribus 
hominibusque infimae condicionis profertur (velut Mil. 794 Men. 181. 418 Most. 
186 Persa 622 Poen. 181) — aut peritia, quam longus usus peperit, utilia videt. 
Mirum autem non est, quod haud raro in deteriorem notionem abit, ita ut catus 
is fere sit, quem nos ,durchtrieben, gerissen^ nominamus (Poen. 1107 Ter. Andr. 
855 nec longe abest Truc. 493). Nec tamen necessario id fieri ea res declarat, 
quod ab Ennio laudatur „egregie cordatus homo catus Aelius Sextus (ann. 331).“ 
Quo versu tamen Ennius а notione, quam antea deprehendimus, non recedit. Non 
enim modo Varro 1. 1. VII, 46 catus sic explicat: non ut aiunt sapiens (Nonius 
p. 92: catus pro sapiente) sed acutus, sed accuratius etiam Cicero Sextum sic 
dictum esse exponit, quod Antonii oratoris instar doctrinam parvi aestimabat, at 
usu peritiaque callebat (rep. І, 30). Prisca notio etiam posterioribus saeculis ser- 
vata est. Horatius enim et venatorem exercitatum catum cervos $aculari nominat 
c III, 12, 10 (cf. Apuleium de deo Soratis 17: Pylius orator eloquio comis expe- 
rimentis catus flor. 3 catus canere) et Luculli militem (ep. П, 2,39 post haec ille 
catus, quantumvis rusticus; nos: mit Bauernschlauheit) nec dubitat deum, cuius 
insitam calliditatem iam prisci vates celebraverant, catum vocare (c I, 10, 3). 
Cicero praeter locum supra allatum cate in Arateorum v. 304 pro artificiose 
posuit. Leg. 1,45 postquam ius natura esse pronuntiavit nec magis a multitudinis 

III,2 RG alii саш Hadoardo praebent: ut opinioni confirmata na- 
tura ipsa cedat. Confirmatae recte offert Nonius p. 416. — Mirus 
est locus IV, 27, ubi sine dubio legendum est: ut inter ebrietatem 
et ebriositatem interest. Verba et ebriositatem omiserunt codices nostri 
fortasse omnes!), omisit etiam Hadoardi liber, sed habent Nonii 
codices p. 444 praeter optimi libri L manum primam. Quo loco 
utrum L in eundem erorem ipse inciderit, quo nostri codices la- 
borant, an illa verba postea demum nescio unde illata sint, non 
diiudieaverim — Maximi denique momenti est, quod III, 11 legis 
XII tabularum verba in omnibus codicibus sic leguntur: s? furiosus 
esse incipit. Nam esci non modo ipsius legis formam fuisse sed 


iudicio pendere quam bona honesta virtutem, haec addit: „quis prudentem et, ut 
ita dicam, catum поп ex ipsius habitu sed ex aliqua re externa iudicet?“ catum 
addit, quod hoc verbo magis etiam quam prudentis nomine &&u quaedam sentitur, 
quae ab opinione hominum non pendeat. Verba autem ut ita dicam adiunxit, 
quod calliditatem ad virtutem referre sine cautione nolebat. — Тис. 97 de Epi- 
curo, qui enuntiatum disiunctum: aut vivet cras Hermarchus aut non vivet verum 
esse negat, ne ullam in rerum natura necessitatem esse concedat, hoc dicitur: 
„vide quam sit cautus is quem isti tardum putant.“ Нос certe in codicibus est; 
quamquam autem cautionis notio per se hoc loco apta esset, tamen Ciceronem 
aliud voluisse ea res declarat, quod opponitur tardus. Nam ut apud Graecos 
vo9oóg et ó£óg inter se opponi solent (cf. Platonis Theaet. p. 144a Aristot. 
p. 806b 25 al), apud Latinos autem hebes et acutus (cf. Cic. Ac. p. 58,5 PL), 
sic hic quoque tardo, qui ab hebcte non multum abest (Ас. 31 sensus hebetes et 
tardos), acutus vel potius catus opponendus erat. 

Tu. II, 45 commemoratur eiusdem Epicuri dictum, quo summus dolor brevis 
esse contenditur. „Sed homo catus (sic Nonius р. 92 s. v. catus et Cic. codd. G 4 
L 4, reliqui cautus) numquam terminat nec magnitudinis nec diuturnitatis modum." 
Quamquam autem ne hic quidem verbum cautus sensu caret, tamen Ciceronem 
dicere voluisse: „tam callidus est ut adversariorum retia evitet^ non modo Lu- 
culli locus consimilis docet sed etiam inde apparet, quod sic utroque loco aptissi- 
muria de Epicuro profertur iudicium. Notum enim est, quantopere illum reliqui 
philosophi insectati sint, quod doctrinam respueret (cf. fr. 168. 4 Us.), nec Cicero 
ei pepercit (cf. de fin. 1,26 n. d. 1,72 al). Itaque ne eam quidem laudem еі 
concessit, quam Antistheni tribuit, quem in ep. ad Att. XII, 38, 4 hominem acutum 
magis quam eruditum appellavit. At calliditatem quandam rusticam in eo fuisse 
non sine irrisione fateri poterat. 

Verbum catus s. V ineunte inusitatum fuisse Augustinus de gen. ad litt. 
12,18 testatur neque Ausonius aliique ex cotidiano sermone sumpserunt. Mirum 
est autem, quod multi sibi persuaserunt iam Ciceronis aetate illud ex usu eva- 
nuisse. Cur enim Horatius eo ter uti voluit? Багат tamen hanc vocem fuisse 
nec omnibus placuisse apparet. Ac Cicero quidem certa ratione commotus ea 
usus est. Sed cur Horatius?  Arripuitne verbum, quod in Sabino suo saepius 
quam in urbe audiverat ? 

l).quamquam aliquid deesse iam medio aevo senserunt; quare inter ebrie- 
tatem et ebrium vel similia scripserunt (vide Moseri notam). 

etiam a Cicerone scriptum esse ostendit illud escunt, quo ipse de 
legg. III, 9 usus est. Atque dubitari vix potest, quiu esci apud 
Nonium p. 443 lateat, licet in eius libris esset legatur. In Cice- 
ronis ergo codicibus genuinum verbum glossemate expulsum est. 

Quodsi quaerimus, num forte unus pluresve e nostris vetustis 
codicibus cum veteribus scriptoribus congruere soleant, in libro I 
et П, e quibus solis omnium vetustorum codicum lectiones notae 
sunt Dougani editione, tales loci non occurrunt, e reliquis hi exa- 
minandi sunt: Nonius p. 498 e 1. ПІ, 28 haec affert: nam ut medici 
causa morborum?) curationem esse inventam putant. Codices nostri 
et Hadoardus post morbi, quod recte praebent, addunt inventa, 
quod verum esse clamant proxima: sic nos causa aegritudinis reperta 
medendi facultatem | reperiemus. At in R inventa deletum esse ad- 
notat Halm. — IV, 27 G! cum Nonio p. 444 in aludque est 
omittit que, quod tamen alio atramento additum est. — Denique 
mirum quantum veteres librarii vacillaverunt in verbis quibus V,5 
Cicero philosophiam exornat: О virtutis indagatrix expultrixque vi- 
tiorum: Qui locus propter ipsum verbum ezpulirir a Prisciano in 
1. VIII p. 871,10 affertur, sed excultrix non modo apud Lactantium 
III, 18 in parte codicum legitur et apud Apuleium, qui initio libri 
de mundo hune locum imitatur, in archetypo omnium codicum 
fuisse videtur?) sed etiam apud Ciceronem iu GR invenitur, in К 
tamen correctum est. — His ex locis quomodo alter explicandus 
sit, dubium non est. Cum enim correcturae codicis G aut ab ipso 
librario aut а correctore aequali profectae sint (cf. quae dixit 
Seyffert in ed. p. VIIL) illud que iam in archetypo adnotatum 
fuisse videtur. Ex eodem autem fonte etiam correcturae codicis 
R, quamquam de earum aetate non omnino constat, fluxisse puta- 
verim, si quidem aliis rationibus ductus iam Otto Heine in disser- 
tatione de Ciceronis Tusculanis disputationibus Halle 1854 p. 6 
probavit GR ex uno archetypo originem ducere, quod variis lec- 
tionibus instructum fuisset. 

Sed utut res se habet, certe nusquam nostri vetusti codices 
ita in duos ordines discedunt, ut altera pars cum veteribus scrip- 
toribus contra alteram faciat. 

At contra iam vidimus non semel hos vel illos ex recentioribus 
codicibus cum Nonio aliisve verum praebere. Мес deest locus, 
ubi interpolationem quam illi offerunt, ad vetera tempora redire 


1) verborum codices. 
2) Goldbacheri coniectura exculptriz nec sensui sufficit (cf. indagatrix) nec 
libris nititur. 


Codicum s. IX/X 
exaratorum una 


origo. 


ше. ӨЙ шы 


cognoscamus. 1,29 legimus in RGKV!: Si vero scrutari vetera . . coner, 
ipsi illi maiorum gentium di qui habentur hinc nobis profecti in caelum 
reperientur. А+ in Vaticano aliisque ab altera manu a ante nobis 
inculeatum est, quod non modo in multis recentibus codicibus sed 
etiam apud Lactantium div. inst. I, 15, 24 et Augustinum de cons. 
ev. І, 28, 92 legitur. Quod ne a Cicerone scriptum esse putes, 
monent hi loci: I, 74 vetat enim dominans ille in nobis deus iniussu 
hinc nos suo demigrare necnon locus consimilis in Somnio Scipionis 
18, ubi Africanum pater ,de excelso et pleno stellarum loco’ docet 
omnibus qui patriam conservaverint . . certum esse in caelo definitum 
locum ... citatum rectores et conservatores hinc profecti huc rever- 
tuntur. Cf. etiam Tu 1, 108, ubi Platonis verba e Phaedone red- 
dens haec dicit: Critoni enim nostro non persuasi me hinc avola- 
turum et cum hinc excessero. — Quid ex his locis concludendum 
sit, postea videbimus. Nunc ad eos codices, quos saepius jam ve- 
tustissimos nominavi, me convertam. 

Initio saeculi IX in maximis bibliothecis Ciceronis libri praeter 
oratorios et „aenigmata Tullii“ nondum extabant (cf. Beckeri Ca- 
talogos bibliothecarum antiquos 1—24 et Schwenke Phil. Suppl. V 
p.403) Paulatim tamen homines vere humani veterum scriptorum 
opera conquirere ас legere coeperunt. Ac Tusculanas quidem dispu- 
tationes fortasse iam Einhart noverat, describendas sibi curavit 
Servatus Lupus veterum librorum indagator curiosissimus, imitatus 
est Paschasius Radbertus, inter multos alios libros excerpsit vir 
non magni ingenii sed plurimae lectionis, Hadoardus presbyter, 
cuius excerpta amplissima, quae codicis instar nobis sunt, Paulus 
Schwenke Henrici Narducci copiis usus edidit (Philol. Suppl. V). 

Eodem vel proximo saeculo scripti sunt quattuor codices, qui 
etiamnune extant, Раг. R Gudianus G Vat. V Cameracensis К !). 
Accedit fragmentum Bodleianum, quod Clark Cl. Rev. 1906 p. 122 


1) De codice K. Roßbach in Philol а. 1904 rettulit, de codice V Stroebel 
in Philol. а. 1890. Quae hi codices in ll. I1I—V praebeant, praeter nonnulla quae 
Stroebel e V attulit, nondum constat. Librorum III lectiones Dougan in editione 
sua quae а 1905 prodiit adposuit. Quem optime de Tusculanis meritum esse etsi 
non nego, tamen reticendum non est apparatum eius criticum minime sufficere. 
Ut enim nonnunquam intempestiva diligentia futtilissimas medii aevi interpolationes 
adponit, ita non modo Hadoardi excerpta plane ignorat Noniique et aliorum ve- 
terum scriptorum lectiones raro commemorat, sed etiam quid in vetustis codi- 
cibus sit, neglegenter refert. Velut I, 67 sqq. addenda sunt haec: 67 fortasse 
quamquam GRV! (= Had., etiam rell?) 68 temperationum GRV! cultam GR 
(= Had.) 69 laetificare RK (Had.) 70 non videas ut deum in textu om. G. eqs. 
cf. praeterea p. 28 n. 1. 

descripsit. Atque hoc quidem brevius est!) quam ut certum iudi- 
cium proferri possit, reliquos codices non modo eiusdem aetatis 
esse sed ex eadem fere officina prodisse vel exterior forma clamat. 
Certe R et V toti отуудоу scripti sunt ita ut secundum perso- 
narum vices et sententiarum particulas versus discribantur, G 
quamquam hanc scripturam in prima tantum pagina retinet, tamen 
easdem particulas etiam postea sive intervallis sive litteris primis 
maioribus scriptis indicavit. Atque in codicibus GR versiculos 
plane eosdem esse iam Carolus Halm dixit (in editione Orelliana 
altera IV р. 207); quanta vero necessitudo inter V et R inter- 
cedat, ipse uno exemplo doceam. I,9 enim non modo personarum 
verba eodem modo distribuuntur nec modo longius Ciceronis re- 
sponsum plane eadem ratione in has particulas diseribitur: etqui- 
dem (sic in utroque) s? tibi constare vis — semper miseri | Nam si 
solos — inmorte (sic) | Quoniam eqs., sed etiam in utroque brevius 
illud хӧдо» moriendum est enim omnibus, quamquam propriam par- 
ticulam поп efficit, punctis positis a reliquis separatur ас primi 
verbi Майит prima littera omissa est, ut postea adpingeretur (id 
quod in V corrector V° fecit)". — Ne autem putes codicem К, 
qui solus continuam scripturam praebet, а reliquis recedere, 
audi et in K et in R libri I et II initia plena extare, at libri 
III et IV omissa esse, ut postea adpringerentur, tria prima verba, 
libri V unum: iam tibi persuadebis eum qui codicem К scripsit, 
qui paulo recentior fuisse videtur quam R (cf. Rofbachium), non alio 
archetypo usum esse sed sive ut chartae parceret sive ut lacunas 
vitaret aliud scribendi genus praetulisse. Quod igitur librarius 
codicis (© incohavit, ipse ad finem perduxit. 

Idem declarant lectiones. Quod enim de GR Seyffert in edi- 
tionis p. VII scripsit: „Utrumque librum ex eodem fonte eoque 
satis integro sed sordibus variis maximeque ex archetypi scriptura 
continua natis inquinato ductum esse, admirabilis utriusque in eo 
genere consensus confirmat", id de omnibus his codicibus GRVK 
necnon — ut hoc statim addam — de Hadoardi excerptis (H) valet. 
Praeter errores enim quos supra attuli, ex infinito numero locorum 
velim hos respicias: II, 13 Muretus Ciceroni restituit falsumque 


1) Continet V, 112—120. De Lambini „vetusto codice“, quem C. Lehmann 
Berl phil. W. 1889 col. 1482 deprehendisse sibi visus est, tacere praestat. 

2) E codice К hanc paragraphum accuratissime descripsit Ch. Graux Rev. 
de Phil. II p. 127, codicis V imago photographice depicta mihi praesto erat. — 
Primas Tusculanarum paragraphos in R sic discribi Halm adnotat, ut versiculi 
finiantur verbis revocavi | putavi | elaborarent | legibus | disciplina | conferenda | com- 
paranda. ldem in V fit, licet plures particulae distinguantur. 


Archetypum X. 

illud Acci: Probae etsi segetes eqs. УКК praebent acinprobe (acimp. R 
acp. K), nec recedit G, nisi quod verba separavit ac inprobe. Ha- 
doardus verba falsumque — probae ut corrupta neglexit. I, 65 
RGV!KH omittunt quidem in verbis me in deo quidem quicquam 
itemque І, 7 corruptelam exhibent dicere etiam coepit adulescentes, 
ubi docere recte addunt У? гесе. (H deest). І, 101 mirum errorem 
semidam pro Leonidas RGK fideliter propagaverunt habetque etiam 
V, qui tamen lineis infra litteras ductis verbum aut expungendum 
aut male scriptum sibi videri ostendit. I, 16 verba sed ego maiora 
molior et nihil est quae deesse non possunt RGV!K omiserunt. 
Taedet multa excribere. Itaque duos tantum locos addo, ex quibus - 
appareat ex exemplari, in quo verba non separata essent, hos 
codices descriptos esse. I, 27 RGVK praebent: taminexpiabile, nisi 
quod in V ultimum e recte in ? mutatum est (a V*?) 11,46 
R recte offert quod a tam multis, sed a ante tam in maiore litura 
scriptum est!) G habet quod atatá V quod atata т К quodatata, 


Ultimus locus testimonio esse potest non sine causa nos antea 
Heinio assensos esse archetypum codicum GR correcturis instructum 
fuisse statuenti nec dubium est, quin idem in omnibus his codicibus 
GRVK valeat. Ut enim III, 2 G habet licefret R licet recte cor- 
rexit in liceret (de VK non constat), sic П, 62 esse aeque gravis esse 
RGVK, sed in R prius, in К posterius esse punctis deletum est °). — 
П, 42 tollerabilem GR, tollerabilem V, cf. I, 111 ubi intollerabili RK, 
sed alterum 7 erasit УЗ), intolerabili habet б. — П, 50 pudens recte 


У, pudens RGK — П, 28 victumque G victumque КҮК — II, 14 
decus in dedecus mutaverunt ККУП, 32 gravitate male СН, gra- 


{ ioo 
vitate R.K V? wt» —TT, 9 invenire R inveniri recte G invenire К(У')— 


П, 27 dicuntur RG ducuntur VK (verum est eiciuntur). 


Etsi non nescio me in lubrico hic versari, cum omnes has cor- 
recturas а scribis ipsis vel eorum aequalibus: profectas esse non 
constet‘), tamen nimiae audaciae non erit suspicari eas ex arche- 
typo omnium horum codicum — quod X nominare liceat — fluxisse. 
Nec minus apparet eas omnes eiusmodi esse, ut ab homine medio- 
criter docto alio codice non adhibito inveniri potuerint. 


Ipsum autem archetypum X quamquam verba separata поп 
habebat, quominus nimis vetustum fuisse putemus, obstat primum, 


1) sic Dougan „quod atatam GR“ Halm. 
2) etiam in V а manu recenti. 3) sec. Dougan. 
4) De correcturis Vaticani statim agam. 

quod raro cum veteribus scriptoribus conspirat. Deinde haud 
pauci errores codicibus GRVK communes inde explicandi sunt, 
quod compendia male intellecta sunt. Velut І, 98 corruptela ini- 
quorum ventos (pro iniquo circumventos) inde nata esse videtur, quod 
compendium praepositionis circum, quod nunc quoque К ab eadem 
ut videtur manu suprascriptum servat, perspicuum non erat (cor- 
rexit У).  Compluribus locis pro s? male sed scriptum est (П, 2, 
І, 14) 2). II,16 compendio particulae scilicet non intellecto se serip- 
tum est eodemque modo peccatum est І, 52, ubi post verba mon 
esset hoc acrioris. cuiusdam animi praeceptum tributum deo glossema 
adscriptum erat scilicet hoc seipsum posse cognoscere. Compendiose 
autem cum esset scilicet scriptum, librarius archetypi (vel nescioquis 
ante eum) sit legit et glossema tamquam Ciceronis verba propa- 
gavit; (quo facto etiam magis hic locus depravatus est praepositione 
а ante deo inserta) ?). Ut autem hoc loco, sic I, 14 ubi pro vera 
lectione utar post alio, si invenero melius RGK exhibent alios et 
(V correctus est), cognoscimus non X demum sed iam illud exem- 
plar ex quo X descriptus est, compendia exhibuisse. Itaque vix 
errabimus, si non ante s. VI vel VII codicem X exaratum esse 
statuemus (cf. Dougan p. XXVI) Atque hune quidem codicem 
etiam lectiones plane sensu carentes servasse vidimus (semidam!), 
sed etiam si eius originem spectamus, satis integra Ciceronis verba 
servata esse apparet. Quamquam enim glossemata nonnunquam 
irrepserunt (praeter I, 52 reminiscere illius esse incipit ПІ, 11) nec 
desunt loci, ubi errores librariorum correcturis sublati esse vide- 
antur, tamen certae recensionis vestigia non deprehendimus atque 
Ciceronis verba, qualia a veteribus scriptoribus afferuntur, compa- 
rantes nostrorum codicum memoriam minime peiorem esse fateamur 
oportet. 

Hos igitur codices unius esse stirpis atque originis cognovimus 
nec ubi discrepant, diu in iudicando haerebis. Multo vero nunc 
gravior oritur, multo difficilior quaestio, quid de recentioribus 
codicibus statuendum sit. Hos enim ex eadem stirpe pullulasse 
facile suspicaberis propter permagnum numerum errorum, qui iis 
cum RGKVH communes sunt. Praeter locos, quos supra iam 
commemoravi IV, 62 inventum IV, 27 [et ebriositatem] ПІ, 11 esse 
incipit І, 52 (glossema!) paucos affero. І, 95 omues codices verba 
iussu tyrannorum, quae suo loco extant $ 96, etiam post ponamus 
exhibent (praeter V, qua de re statim), quamquam non pauci postea 


1) utroque loco si e correctura scriptum est in V. 
2) tributum deo scilicet etiamnunc praebent recentiores nonnulli codices. 


Codices recen- 
tiores. 


Correcturae 
codicis V. 

errorem correxerunt. Т, 62 omnes institutiones pro institiones, П, 5 
ut huius quoque generis laudem iam languenti Graeciae eripiant et 
praeferant in hanc urbem (V° solus: transferant, quod verum esse 
illud transtulerunt quod sequitur declarat), II, 88 a te enim malo 
discere (dicere тесе. nonnulli) pro discedere (cf. Epictetum IV, 1,19). — 
At afferuntur ex his vel illis codicibus recentioribus haud paucae 
lectiones, quas genuinas esse statim tibi persuadeas. Quae cum 
diu pro felicibus posterioris aetatis inventis haberi potuissent, cum 
nonnisi in codicibus s. XIV et XV legerentur, nuper accessit testis 
multo antiquior, codex V, cuius correcturae s. X exaratae magna 
ex parte cum recentibus illis codicibus conspirant. 

Quibus de correcturis quae Stroebel (Philol. 1890) et Dougan 
rettulerunt cum minime sufficere mihi persuasissem, id imprimis 
operam dedi, ut de his certiora cognoscerem. Ac primum Georgius 
Pasquali, quem nuper Georgiae Augustae civem fuisse gaudemus, 
locos haud paucos meis precibus obsecutus inspexit, tum eius amicus 
Afredus Magnanelli plenam earum correcturarum, quae in П. I. II 
extant, collationem admirabili quadam diligentia harumque rerum 
peritia іп meum usum confecit!) Attamen vel nune haud facile 
est de correcturis illis iudicium ferre. Nam ut non dicam praeter 
veteres illas correcturas etiam multo recentiores in hoe codice 
inveniri?), ipsae veteres correcturae diversis manibus scriptae sunt 
quae non semper dinosci possunt. Unde Stroebel dixit librarii et 
correctoris manus imprimis iis locis non facile distingui, ubi in 
rasura verba scripta sint. Magnanell autem plures correctores 
distinguit, qua de re audias quae mihi scripsit: ,Difficillimum pro- 
fecto est manus codicis Vat. 8246 accurate distinguere; sed cor- 
rectorum praeterquam quod librarius ipse semet nonnunquam cor- 
rexit, tres manus discerni possunt, quas V° V? V? vocavi?) Scribas 
V° et V? aetate librario ipsi aequales aut paulo recentiores fuisse 


1) Ut appareat, quot lectiones а Douganio omissae sint, e primis para- 
graphis hos graviores locos commemoro: 1,1 ad litteris adscripsit in margine vel 
libris V? (non Panormita, ut Stroebel putavit), hoc supra iudicium add. V? 2 
annisenim V? (?) ad maior in mg. adscripsit aliter minor 5 post autem add. etiam 
V! (а?) (comm. Stroebel) 8 nasce in nasca mut. V? 10 № lum V? 11 co"moveant 


nm 


Quae praeterea graviora sunt, in editione Tusculanarum Heiniana, quam retrac- 
tandam suscepi, commemorabo. 

2) cum Stroebelio has V? notabo, licet fortasse compluribus hominibus s. XV 
debeantur. Huius originis sunt hae interpolationes I, 34 urnam 70 nunc (post 
alias insertum) 75 nisi П, 88 si quidem. 

3) Haec sigla ipse introduxi pro iis quibus М. usus est, quo propius ad 
Stroebelium et Dougonium accederem. 

litterarum formae docent — V? subsecutum esse non uno loco 
apparet — suntque non pauci loci ubi utrum V! ipse an de duobus 
correctoribus alter correctionem fecerit discerni non possit; sed 
gravius est quod alter ab altero persaepe dinosci nequit. Atra- 
menti color et formae litterarum non semper sufficiunt ad compa- 
randum et distinguendum .... Pauci loci sunt, ubi manus quae 
librario similima est emendavit aut supplevit quae V! omisit: 
verum quia non abest suspicio quin ipsius librarii manus sit, hos 
locos hoc modo notavi V!*^*?, Tertium correctorem longe recen- 
tiorem (s XV) V? vocari, sed et de һас manu nonnumquam dubitavi 
utrum una an plures discernendae essent". 

Quodsi naturam harum correcturarum spectamus, V! errores 
suos in scribendo commissos saepe correxit. Commemoro unum 
locum, de quo iam Stroebel p. 56 dixit: I, 40 sive ipsa natura su- 
periora айреепіе sive quod а gravioribus leviora natura repellantur 
legitur in GK, superiora — matura in margine a manu recenti 
scripta habet R, superiora — gravioribus „fere omnia in rasura 
scripsit V!*. Sine dubio igitur verba quae in margine archetypi 
extabant ad textum pertinere sero vidit. Atque haec quidem 
archetypi nota ex iis est, quas ad codicem X referendas esse supra 
conclusi. Facile tamen suspiceris in eo etiam alias fuisse. Velut 
quod supra iam commemoravi in $ 95 verba tussu tyrannorum post 
ponamus in uno codice Vaticano omnino deesse quomodo explicari 
potest, nisi sumimus iam in eius archetypo haec verba deleta esse? 
Ex iis vero correcturis, quas M. siglo V!*^*? significat, nonnullae 
sine dubio in X non fuerunt, velut I, b in X sine dubio nihil erat 
nisi Lepidum Catonem Gracchos, at in V recte Carbonis nomen resti- 
tutum est. І, 54 mec se aliud creabit X, ex quod ante se servavit 
Macrobius (rep. VI, 27), addit V!*^** cum recentioribus 1). 

Quid autem de V* et V* iudicandum est? Plane similem ho- 
rum correctorum operam fuisse statim vides. Uterque nonnunquam 
verba a librario per errorem omissa addidit, velut II, 28 V? dolori 
nec tam quaerendum est do|lor partim in rasura partim in margine 
addidit, at П, 30 nisi quod honestum nihil malum, quae item propter 
homoearcton exciderunt, supplevisse videtur V*. Uterque parva 
vocabula addidit (1, 91 non modo ad поп adscripsit V°, П, 14 loco 
plane simili жоп addidit V?), utrumque et optimas et pessimas 
lectiones exhibere postea videbimus. Uterque denique plane eadem 
ratione progressus est. Velut iam supra attigimus locum, ubi 
glossema sc. hoc se ipsum posse cognoscere iam in X inter Ciceronis 


1) Utroque loco Stroebel correcturam a V? profectam esse dixit. 


ye v2. 

verba receptum est. V autem non modo cum ЕСК sit pro sc. 
habet, sed verba sic mutavit: .. nisi divinum esset, non esset hoc 
praeceptum tribut ||| a deo. Sit hoc acrioris cuiusdam animi se ipsu ||| 
posse cognoscere. Verba praeceptum — cognoscere in rasura scripsit V°. 
Eodem vero modo Ciceronis verba glossematis recipiendi causa 
mutavit V? 1,89. Ubi ad verba Platonem ferunt, wt Pythagoreos 
cognosceret, in Italiam venisse et didicisse Pythagorea omnia in multis 
recentibus codicibis adscripta sunt haec: et in ea cum alios multos 
tum architam timeumque cognovit. Quae in margine addere поп 
contentus V? in ipsius Ciceronis verbis post ferunt inseruit qui, 
venisse autem in venit mutavit et pro et didicisse scripsit edidicisse), 
signis denique adpositis notam marginalem post venit legendam 
esse docuit. 

Cum autem nusquam alter ex his correctoribus alterius verba 
correxisse videatur, haud scio an res ita explicanda sit, ut sumamus 
codicem postquam a librario scriptus esset, statim a duobus viris 
fortasse eiusdem monasterii retractatum esse, qui correcturas ех 
eodem fonte haustas adderent. Quorum cum prior nescio qua de 
causa paucos tantum locos tractavisset, alter eius operam supplevit 
accurateque suo munere functus in fine libri contulimus subscripsit. 
Quodsi quaerimus, unde illi sua sumpserint, verisimillimum est ex 
ipsius archetypi margine correcturas illas fluxisse. Certe hoc si 
statuimus, optime explicatur, qui factum sit, ut iam librarius ipse 
nonnullos errores codici X correctos praeberet. 

Vix autem opus est ostendere correctores V° et V? non ex 
suo ingenio sed ex libro hausisse. Declarant hoc non modo 11 loci, 
ubi cum veteribus scriptoribus correcturas congruere videmus (velut 
I, 29 hinc nobis) sed etiam illi, ubi corruptae lectiones adscriptae 
sunt. Velut I, 68 RGHV  antixoona pro &vríy90va tradunt, vel 
antichona in margine exhibet V? — П, 55 in omnibus codicibus 
scriptum est: et Ме nimirum est fletus quem duodecim tabulae in 
funeribus adhiberi vetuerunt. Sed Ciceronem cum appareat hic ipsum 
verbum obsoletum explicare voluisse, recte multi editores Muretum 
secuti sunt, qui /essus (cf. Cic. legg. II, 59. 64) in vetustis codicibus 
se invenisse dixit. V? in margine scripsit vel pessus. — IL 2 V! cum 
reliquis codicibus exhibet: Qui mortem поп timet, magnum is sibi 
praesidium ad beatam vitam comparat. Quia vero б róv Oévovov 
€vuogóv uéya ёфбдіюоу подс тб sb ñv non zagaoxsvctevo, sed rages- 
xevo6Toi, recte scripsit Ernesti comparavit idque latet in correctura 


1) hoc certe voluisse videtur. In codice extat ed//dicisse, prius e in rasura 
a V? scriptum esse videtur. | 

Ve: comparabit. — Denique maiore nunc iam fiducia Pacuvio red- 
demus, quod ei Bentley restituit I, 106 (fr. 200 R): 


Neu reliquias semesas sireis denudatis ossibus 
per terram sanie delibutas foede divexarier. 


Nam cum V! cum RGK praebeat: semiassireis?) (nisi quod СК 
semiassi reis R semi assi reis scribunt), V? in margine adnotat: vel 
semensas ?). 

Non puto obloqueris, si pro correcturis codicis V iam alium Correcturarum 
codicem substituemus, quem v nominemus. (Quaeramus попе, quae centiorum origo. 
ratio intercedat inter v et recentiores codices nostros. Quos omnes 
ex codice X fluxisse propter errores, qui eis cum КУК communes 
sunt, supra conclusimus. Accedit quod certus ordo recentiorum 
codicum, qui plane ab X diserepet, constitui non potest, sed modo 
in his modo in illis bonae lectiones apparent?) Non parvi porro 
momenti est, quod iis locis, ubi codices recentiores inter se ita 
congruunt, ut a vetustis recedant, nusquam merus librariorum error 
invenitur, sed lectio quae bonum sensum aut praebeat aut praebere 
videatur. Non igitur novissimo editori assentiri possum, qui arche- 
typum recentiorum codicum plane diversum fuisse putat ab eo ex 
quo RGKV derivati sunt, sed hoc fere modo quid rei sit explicem. 


Postquam s. IX et X multi codices Tusculanarum scripti sunt, Duplex nostra 

. . . memoria X et Y. 
qui omnes ad unum exemplar X redibant, haec textus forma multis 
libris per proxima saecula propagata est. Praeter hanc vulgatam 
formam autem etiam altera servata erat. Extabant enim s. IX 
eliam codices, qui ex alia stirpe Y originem duxerant. Unus ex 
his erat v, e quo variae lectiones in codicem V vel potius eius 
archetypum translatae sunt. Alia vero eiusdem stirpis exemplaria 
usque ad s. XIV vel XV servata et cum codicibus familiae X a variis 
hominibus collata sunt. Ex duabus igitur familiis, in quas iam 


1) vel semias sireis. Supra posterius e V? scripsit g. Vides, quomodo lectio 
semiassi regis nata sit. Bentley scripsit: semiesas. 

2) Ex his quattuor lectionibus tertiam solam Dougan commemoravit, Stroebel 
nullam. 

1) Quamobrem consulto 'recentiores libros! saepius dixi nec singulos codices 
nominavi. Quamquam enim ex Dougani apparate critico apparet in nonnullis 
plures huius generis lectiones inveniri quam in aliis — imprimis W1M12DC P?II?S? 
nominandi sunt — tamen saepe in errores deducetur, si quis hos codices unius 
quasi familiae esse putaverit. Nam quo tempore illi scripti sunt, Ciceronis co- 
dices non minus quam Horatii aliorumque inter se exaequatos esse apparet. — 
Cum Hadoardi excerptis nonnullis locis mirum in modum conspirant Rehdigeranus 
et Marburgensis (velut I, 61 et 70 easdem lacunas exhibent) Fortasse igitur ex 
his Hadoardi exemplar refingi potest. 


pridem Tusculanarum libri discesserunt, altera integra servata est, 
alterius partem tantum lectionum habemus. 

Quod ita se habere exemplis argumentisque nunc MAA 
Supra iam commemoravi 1,29, ubi X recte habet hinc nobis, a 
addit V? idemque in BPIIS postea insertum est, in aliis in textu 
legitur. — I, 110 refert X, res feret habebat Y scripseruntque V? 
(aut УЛ? alii, res fert alii. — I, dicere etiam coepit adulescentes 
X Had. Ex Y docere additum est a V?!) aliis post adulescentes, in 
W1 et Ox8 rectius post dicere; in aliis autem docere etiam coepit 
scriptum est. — I, 28 interibit cum reliquo tempore ex vulgato errore 
X Had., corpore recte Y (sic V° in rasura, alii aut corpore in textu 
exhibent aut utrumque verbum habent). — I, 65 ne in deo quicquam 
X, quidem ante quicquam servavit Y, unde supra lineam addidit V?, 
in textu exhibent DC; alii coniecturam exhibent nec in deo quicquam, 
utrumque sic coniungit. W 1: nec in deo quidem quicquam. — П, 89 
sed nihil vidimus X. А+ vidi minus restituit V? idemque praebent 
П? O1, minus vidimus 68 (Verum esse vidi minus declarant similes 
ellipses сЁ. ер. ad Att. XV, 19,1. XII, 42,1. fam. ХПІ, 1,5). 

Optime tamen, quae ratio inter v et recentes codices inter- 
cedat, hi loci declarant. I,16 Y habebat quoniam post mortem mali 
nihil est, X omisit nihil est, quae verba V? infra lineam, quae post 
mali desinit?), addit, reliqui aut ante mali aut postea praebent. 
Paulo ante X nihil nisi hoc praebebat: iam istuc quidem nihil negotii 
est. Ex Y V? recte supplevit sed ego maiora molior. ldem in re- 
centiores transiit, sed ita ut ego aut omitteretur aut in etiam de- 
pravaretur ?) — 1,20 X: Plato triplicem finxit animum, cuius princi- 
patum id est rationem in capite sicut in arce. posuit et duas partes 
separare (sic KV! H, se parare RG) voluit, iram et cupiditatem, quas 
locis iram in pectore cupiditatem subter praecordia locavit. Hic sepa- 
rare recte in V in parere mutatum est (a У??)*). Post locis ali- 
quid deesse fortasse iam in codicibus stirpis X notatum erat. Ita- 
que alii suis alii cum V? disclusit inseruerunt. Utrum verius sit, 
facile perspicitur. Nam ut non dicam pronomen suis, si idem valere 
debebat ac propriis, ante locis non postea ponendum fuisse, nihil 
aptius est hoc loco quam disclusit. Posidonius enim ipse de anima 
sic iudicavit, ut unam eius substantiam esse diceret singulas vero 
facultates in singulis corporis partibus ad actionem pervenire sta- 


1) Utrum docere ап decere scripserit, non dispicitur. 

2) falsa Dougan adnotat. 

3) cf. quae supra exposui p. 11 n. 1 —  Correcturas recentiorum codicum 
non e V? fluxisse et hic locus et multi alii declarant. 

4) hoc imago photographica aperte ostendit. 

tueret (cf. quae dixi in Ann. Fleck. Suppl. XXIV p. 580). Itaque 


maxime eius intererat ostendere etiam Platonem in simili sententia 
fuisse. Ac vide quaeso quomodo haec doctrina a Galeno comme- 
moretur de Hipp. et Platone p. 501 ML: 6 uiv оф» ПАбтоу хой 
roig тблоџс тоў боцшотос хёуюоіб даг vouítov атй xal taig 
oveíxug néunxohv бхААйттг› ғдАброс ... ёо] лообауооғ?ғ:. Ps. 
Plutarchus autem e? u£gog tò madytrixòv тўс ёудоолох yvyijs 1] дураш 
fortasse Posidonium ipsum impugnat, cum dicit VII p. 12,14 Bern.: 
ббо Ò «ù дураш (viv. лотту блобідбабіу), тобто» uiv бтолоу 
бт tõ тбло дауооібооъбьр» «riw бло тўс GvuÜv»wuigovuévgs 
адтў бдорбигос, тўс Аоугхйс. Quomodo autem уо! в» illud ver- 
tendum fuerit, Cicero ipse testis est І, 80, ubi de Platone dicit: 
irae libidinesque quas is .. semotas a mente et disclusas putat. 
Duobus igitur rivulis memoriam familiae Y ad nostra tempora 
permanavisse certum est. Quae tamen lectiones inde repetendae 
sint, haud raro dubitari potest. Atque eas quidem, quae et in V 
et in recentibus codicibus inveniuntur, iam in Y fuisse plerumque 
confidenter statuemus. Quid vero iis locis faciendum est, ubi aut 
У? aut recentes soli a stirpe X discedunt? Ut autem а recentibus Recentiorum 
codicibus exordiar, quin codex W1 cum alus 1,45 verbum sine Касса. 
dubio genuinum paíritam et 1,11 rectam formam ipse sib? (cf. p. 
21) ex eodem fonte hauserit e quo cum V* I, 110 res feret vel I, 29 
а nobis (cf. p. 21 et 24) profert, nemo dubitabit. Item І, 87 ubi 
consensu RG'V! consensus V?* consensus alii, consessus, quod unice 
verum est, W1 alii praebent, genuinum verbum familiae Y deberi 
apparet. Itaque ne hae quidem correcturae, quae in recentibus 
solis leguntur, coniectura inventae esse videntur І, 8 si qui (XH 
sic qui) 54 cietur (citetur) 59 quo (quod) П, 84 (sive Iuppiter) !) sive 
Minos 57 quo (сит) al. Nec incredibile est etiam ex interpolatio- 
nibus, quas recentiores soli praebent, nonnullas iam in Y fuisse, 
sed talibus locis iudicium cohibere praestat. 
Saepius tamen quam in recentibus libris in V lectiones familiae cCorrecturarum 
Y servatas esse facile suspiceris. Facilius enim fleri potuit, ut ° Y "r^ 
aut in ipsis codicibus huius familiae proximis saeculis paulatim 
propriae lectiones vulgatis cederent aut a librariis codicum alterius 
familiae ex parte tantum reciperentur. Attamen integram huius 
stirpis memoriam in V servatam non esse luce clarius ex iis locis 
apparet, quos supra iam commemoravimus, І, 89 et 52. Adnota- 
tiones enim illae e£ in ea cum alios multos tum architam timeumque 
cognovit et hoc se ipsum posse cognoscere iam in Y in margine ad- 


1) in V hoc non est. 


scriptae fuisse videntur (altera etiam in X), at in v demum invito 
Cicerone inter eius verba recepta sunt. Similem audaciam depre- 
hendas I, 89, ubi corruptum nomen Гайна diu in Litana emendatum 
est. Sed iam antiquitus fuit, cui nomen illud corruptum esse vide- 
retur. Cuius interpolationem nescioqua falsa doctrina ortam hir- 
pini exhibet V*. — I,10 omnes codices praebent An tu haec non 
credis? at in V primo ain tu per errorem scriptum esse videtur, 
tum pro haec interpolatum est an, ita ut oriatur haec forma: Ain 
tu? an non credis? — 1,12 minime offensioni sunt, quae codices nostri. 
praebent: Pompeium, qui tanta gloria sit orbatus, at V? post tan 
addit ѓа dignitate tan !), in fine vero extat orbatus sit ita ut ws sit 
a V* scriptum sit. — Doctum autem interpolatorem ut I,89 etiam 
Т, 3 cognoscas. Nam parenthesin qui fuit maior natu quam Plautus 
еі Naevius cum non ad Livium sed ad Ennium cuius nomen ante- 
cedit pertinere censeret, in margine adscripsit minor. Quamquam 
hie dubitari potest, num is qui hoc primus adnotavit, verba tradita 
mutare voluerit?) Multa enim glossemata inveniuntur, quae licet 
a V? tamquam variae lectiones adponantur, tamen ab auctore ipso 
explieandi tantum causa addita esse videantur. Velut І, 48 ad 
= verba: caelum hoc, ... quod et umidum et caligimosum est propter 
exhalationes terrae V? adscripsit per humorem, 1, 116 supra veste 
familiari idem indutus?), П, 4 vel crevissent supra viguissent. 

His atque talibus locis inter archetypum familiae Y et v alium 
codicem intercedere statuendum est, qui docti hominis adnotationes 
et emendationes perpessus sit. Cavendum est tamen, ne propter 
tales interpolationes reliquis lectionibus quas v solus exhibit, fidem 
abnegemus. Permulti enim sunt loci, ubi ille solus verum servavit. 
Quorum nonnullos supra iam attuli (I, 68 antichona 106 semensas 
14 sed ego maiora molior ІТ, 2 comparabit 55 pessus), quibus paucos 
hic addam). 1,5 Carbonem V!*n** — 7 Aristoteles, vir summo 
ingenio scientia copia V? scientiae rell. (cf. quae de Socrate de or. 
ПІ, 60 Cicero dicit eloquentia varietate copia princeps) — 20 Xenocra- 
les animi figuram et quasi corpus negavit esse ullum (sic V°, verum X)?), 
numerum dixit esse cf. Luc. 124 ап иі Xenocrates (пиутегиѕ nullo 
corpore — 42 fortasse rectum est quattuor generum, unde отта 


1) Uno tantum substantivo Ciceronem usum esse enuntiata relativa, quae 
antecedunt et sequuntur, docent. | 

2) quamquam V? scribit aliter minor. 

3) sed paulo post sanguis fuit iam in Y, nam additur à V? et multis récen- 
tibus codicibus. 

4) alios iam Stroebel et Dougan congesserunt. 

5) ullum recte Schiche recepit. 

constare dicuntur, quod V? solus cum Nonio р. 272 praebet (cf. 
p. 19 п. 3), cum reliqui exhibeant ex quibus — I, 81 omitto "*simillitu- 
dines V? — 104 et is quidem (eadem) sentiens V? — 116 Мепоесеиѕ 
non praetermittitur, qui item oraculo edito largitus est patriae suum 
- sanguinem, ubi quidem X, qui item V° in litura, qui recentiores. — 
II, 2 fructus sí non tantos, ubi reliqui sed — 28 tu rogatus а me, etiamne 
maius quam dedecus, verbo de sententia destitisti. roga (sic V?, rogo 
rell) hoc idem Epicurum eqs. cf. Acad. р. 61,9 Academicus . . inter- 
rogatus quid ei videatur dubitare se dicet. roga nunc Stoicum eqs. — 
IIL,8 сит vero eodem quasi maxumus quidam magister populus (accessit 
solus V?) atque omnis undique ad vitia consentiens multitudo cf. rep. 
IV,9, ubi item antea de poetis dictum est: ad quos сит accessit 
clamor el adprobatio populi quasi magni cuiusdam ас sapientis ma- 
 gisiri. — Agmen claudat locus qui vel solus quam bono ex fonte 
v hauserit declarare potest. ПІ, 41 in codicibus et editionibus sie 
leguntur Epicuri verba: Nec equidem habeo quod intellegam bonum 
illud, detrahens eas voluptates quae sapore percipiuntur detrahens eas 
quae auditu et cantibus detrahens eas etiam quae ех formis percipiuntur 
oculis, sed Usener Epic. p. 120, 20 propter $ 46 „voluptatis vene- 
riae mentionem librariorum culpa intercidisse^ ratus post alterum 
quae lacunam indicavit. Nunc videmus V? in margine post alterum 
detrans (sic V! pro detrahens) addere: eas quae rebus percipiuntur 
venereis detrans 1). 

Utrum hae lectiones іп Y omnes fuerint an fortasse ab illo 
viro docto, qui nonnulla interpolavit, ex alio libro addita sint, 
dici non potest. Genuinas eas esse nemo negabit. 

Finem totius disputationis ita faciam, ut unum correcturarum 
genus tractem, quod in V mirum quam saepe invenitur. Saepissime 
enim verba punctis deleta sunt. Quod quamquam a qua manu factum 
sit saepe diiudicari nequit, tamen correctorum antiquorum tempo- 
ribus factum esse pro certo Magnanelli affirmat. Atque haud raro 
quidem dubitari non potest, quin corrector ea quae non intellexerat 
temere expulerit. Velut П, 42 sis quod post age legitur, cum non 
iam novisset, delevit. — П, 26 studiose equidem utor nostris poetis; 
sed sicubi illi defecerunt — verti enim multa de Graecis. Quae @ло- 
cónxyorg (de qua egi in Hermae tomo XLIV p. 24 n. 1) ut nostris 
editoribus sic veteribus offensioni fuit. Nostri interpolaverunt 
etiam illi certe vel tamen. In V expunctum est. — I,12 in verbis 
non dico fortasse etiam quod sentio adverbium, quod paulo rarius 
sic usurpatur sed vere latinum est (cf. Ter. Andr. 503 non satis 


1) non accurate Stroebel p. 61. 

me pernosti etiam), deletum est. — Eadem ratione loco difficillimo 
mederi conatus est II,26 (Philosophi Athenis versus admiscebànt 
orationi, sed Dionysius) quasi dictata mullo dilectu nulla elegantia, 
Philo et proprium nrt (sic GV, noster R) et lecta póemata et loco 
adiungebat. Aut hoc X habuisse videtur aut id quod К praebet, 
in quo post et compendium praepositionis pro legitur, deinde & nr 
(propri suprascriptum est) In V audacius quam felicius verba et 
proprium sublata sunt. Мат quamquam de hoc loco haud facile 
est iudicare, hoc statim apparet duo trimembria hic inter se opponi 
primumque alterius partis verbum opponi verbis quasi dictata, quae 
magistrum pueris suis versus tamquam solutam orationem nulla 
elegantiae ratione habita pronuntiantem in memoriam revocant!) 
Itaque dubitari nequit, quin in nrt lateat compendium, quod non 
noster sed numerum vel numero explicandum sit. Sed fortasse 
etiam proprium e compendio male soluto natum est. Certe durissi- 
mum zeugma oritur, si Ciceronem scripsisse putamus et proprium 
numerum (sc. versibus) et lecta poemata (sc. orationi) et loco adiun- 
gebat nec omnino illud numerum adiungere satis placet. Qui vero 
a libris recedentes scribunt e£ proprio numero et lecta poemata et 
loco adiungebat non minus duram collocationem verborum efficiunt. 
Ego cum omnino non videam, quomodo illud numerum cum adiun- 
gebat apte coniungi possit, flagito qualia Ciceronem ipsum de div. 
II, 117 proferre video: ut ea mon modo cernat multo ante sed etiam 
numero versuque pronuntiet. Quid igitur, si putamus Ciceronem scrip- 
sisse: Philo et pronuntiabat numero, sed olim ab altero nu ad alterum 
scribam aberravisse? Sie certe codicis К scriptura facile nasci 
potuit ?). 

Sed redeamus ad correcturas codicis V iamque locos nonnullos 
inspiciamus, ubi recte puncta illa posita sunt. E quibus unum iam 
bet. — І, 22 legimus in omnibus codicibus: cogitare enim et provi- 
dere et discere et docere еі invenire aliquid. et tam multa alia memi- 
nisse amare odisse eqs. Sed alia recte a correctore codicis V (et 
nuper a Sorofio) eiectum esse non modo ea res ostendit, quod 
paria hic antea et postea copulantur, sed etiam quod § 59 sqq. 
ipsa infinita vis memoriae?) advocatur, ut animam divinam esse 

1) Non agitur hic de homine qui eas tantum sententias profert quas apud 
magistrum didicit sed de orationis ornatu; quam ob rem ea non probo, quae 
Schiche Berl. ph. Woch. 1905 col 1375 protulit. 

2) Ad verba Dionysius quasi dictata nullo dilectu nulla elegantia facile ex 
antecedentibus auditur admiscebat, nisi ellipsis statuenda est. 


3) Platonis &vcurncw commemoravit Posidonius (cf. 57. 8), sed non ut suum 
argumentum protulit, cf. 59 init. ac totam de viribus animae disputationem. 


ich e а 


demonstretur, cf. $ 59 extr. ita mulia meminerunt — 1,67 in X 
legebatur: non valet tantum animus, ut seipsum ipse videat. At se 
tantum scriptum esse a Cicerone sicut postea dicit sic animus se 
non videns alia cernit variamque lectionem nominativi ipse in textum 
receptam esse vidit Bentley. psum expunxit corrector V, non 
habet Hadoardus. 

Iam in eo est, ut summam totius disputationis faciamus. Du- 
plex igitur memoria Tusculanarum est. Altera servata est codice 
X et iis qui nunc extant libris omnibus, altera continebatur familia 
Y, cuius nunc exemplaria integra non iam habemus. Huius autem 
familiae cum ii codices erant, e quibus s. XIV et XV docti homines 
lectiones in suos libros transtulerunt, tum codex v vel eius arche- 
typum, e quo correcturae quae nunc in V leguntur aut omnes aut 
magna ex parte fluxerunt. v vero recensionem continebat ab homine 
docto factam, qui ab interpolationibus minime abstinebat sed idem 
optimas lectiones sive e sola stirpe Y sive etiam ex alus libris 
congesserat. Et optima et pessima apud eum inveniebantur, paleas 
vero non propagavit. 


Summa 
disputationis. 


